title: Göta kanal 2

text: Göta kanal 2 on Pelle Sethin ohjaama ruotsalainen komediaelokuva. Elokuvassa ajetaan veneillä Götan kanavaa pitkin.


title: Chiyono Hasegawa

text: Chiyono Hasegawa (, 20. marraskuuta 1896 – 2. joulukuuta 2011) oli kuollessaan vanhin japanilainen. Hän oli iältään 115 vuotta 12 päivää, ja kun Kama Chinen kuoli 2. toukokuuta 2010, hänestä tuli vanhin, jopa Aasian vanhimmaksi luotettavasti tiedetty henkilö ja maailman toiseksi vanhin yhdysvaltalaisen Besse Cooperin jälkeen.


title: Lichfieldin tuomiokirkko

text: Lichfieldin tuomiokirkko on ainoa englantilainen katedraali, jossa on kolme tornia. Se sijaitsee Lichfieldissa Englannissa. Tuomiokirkko kärsi pahoja vaurioita sisällissodassa, jolloin kaikki lasimaalaukset tuhoutuivat.


title: Lichfieldin tuomiokirkko

text: Katedraalin historian katsotaan alkavan piispa Chad Mercialaisesta, joka siirsi piispanistuimen Lichfieldiin. Hänet on haudattu nykyisen rakennuksen alla sijaitsevaan anglosaksien aikaiseen kirkkoon.


Ligue Professionnelle 1 -kausi 2011–2012 on Tunisian jalkapallon pääsarjan 57. kausi. Kausi alkoi 4. marraskuuta 2011 ja päättyi 3. lokakuuta 2012. Hallitsevana mestarina kaudelle lähti Espérance, joka myös voitti pääsarjan neljä pistettä ennen Bisertaa. Sarjan laajentumisen myötä edellisellä kaudella viimeiseksi jääneet AS Gabès ja ES Hammam-Sousse säilyivät sarjassa. Ligue 2:sta pääsarjaan nousivat US Monastir ja ES Beni Khalled.


title: Ligue Professionnelle 1 -kausi 2011–2012

text: Edellisen kauden keskeydyttyä Tunisian vallankumouksen myötä, se loppui vasta heinäkuussa. Tämän myötä kyseinen kausi aloitettiin marraskuussa, koska aikasemmin sarja on alkanut heinäkuussa.


title: Enamiinit

text: Enamiinit eli alkenyyliamiinit tai vinyyliamiinit ovat orgaanisia yhdisteitä. Ne ovat vinyylisiä amiineja eli aminoryhmään nähden α-asemassa oleva hiili muodostaa hiili-hiili-kaksoissidoksen. Rakennetta voidaan kuvata kaavalla RNCR=CR.


title: Enamiinit

text: Enamiinit ovat tautomeerisia imiinien kanssa ja tämä tautomeria on samankaltainen keto-enolitautomerian kanssa, jossa tautomerisia yhdisteitä ovat enolien kanssa aldehydit tai ketonit. Stabiileimpia enamiineja ovat sekundäärisistä amiineista muodostuvat enamiinit, joissa typpeen ei ole liittynyt protonia. Myös primäärisistä amiineista johdetuissa yhdisteissä imiini on vallitseva tautomerinen muoto ja vain pieni osa on enamiinina.


title: Enamiinit

text: Enamiineja syntetisoidaan sekundaarisen amiinin ja aldehydin tai ketonin välisellä additioreaktiolla., jota seuraa veden ja protonin eliminaatio. Mekanismi muistuttaa imiinien muodostumisen mekanismia. Sekundäärisessä amiinissa on nukleofiilinen typpiatomi, joka hyökkää karbonyyliryhmän elektrofiiliseen hiiliatomiin ja muodostuu välituotteena niin kutsuttu karbinoliamiini eli hemiaminaali. Tämän jälkeen hydroksyyliryhmä protonoituu ja lohkeaa vetenä muodostaen iminiumkationin. Iminium-ionin typpiatomiin nähden α-asemassa olevasta hiilestä irtoaa protoni, jolloin muodostuu enamiini. Reaktiot ovat usein happokatalysoituja. Katalyyttinä voidaan käyttää myös esimerkiksi titaanitetrakloridia.


title: Enamiinit

text: Sekä sykliset että asykliset ketonit tai aldehydit muodostavat sekundaaristen amiinien kanssa reagoidessaan enamiineja, erityisesti tutkittuja ovat sykloheksanonista johdetut enamiinit. Myös amiini voi olla syklinen tai avoketjuinen, mutta useimmiten käytettyjä ovat sykliset pyrrolidiini, piperidiini ja morfoliini.


title: Enamiinit

text: Reaktioiltaan enamiinit muistuttavat enoleita ja enolaatteja ja voidaan pitää niiden typpianalogeina. Ne esimerkiksi alkyloituvat reagoidessaan alkyylihalogenidien kanssa ja asyloituvat reagoidessaan asyylihalogenidien kanssa. Alkylointi onnistuu käytettäessä suhteellisen voimakkasti alkyloivia reagensseja. Aldehydeistä valmistetut enamiinit voivat alkyloitua hiiliatomin sijaan myös typpiatomista. Enamiineja pystytään alkyloimaan melko selektiivisesti. Enolaattien tavoin myös enamiinit reagoivat Michael-additiolla α,β-tyydyttymättömän karbonyyliyhdisteen kanssa. Tätä reaktiota nimitetään Storck-reaktioksi.


title: RSA Tower

text: RSA Tower (suom. 'RSA torni') on pilvenpiirtäjä Montgomeryn kaupungissa Alabaman osavaltiossa Amerikan Yhdysvalloissa. Rakennuksessa on 22 kerrosta ja rakennus on 114 metriä korkea. Rakennuksen suunnitteli PH&J Architects -yhtiö ja se valmistui vuonna 1996. Toimistokäytössä olevan rakennuksen omistaa Retirement Systems of Alabama -yhtiö.


title: Jokohaman taidemuseo

text: Jokohaman taidemuseo () on taidemuseo Jokohaman kaupungissa Minato Mirai 21 -alueella Japanissa. Museo valmistui ja avattiin vuonna 1989. Museon taidekokoelmat koostuvat modernista taiteesta. Rakennus on 18 metriä korkea. Rakennuksen suunnitteli japanilainen arkkitehti Kenzo Tange. Museon tiloissa on myös ravintola.


title: RoboCop (täsmennyssivu)

text:
RoboCop on vuoden 1987 tieteis- ja toimintaelokuva.
Muita merkityksiä:


title: RoboCop (täsmennyssivu)

text: ElokuvatTV-sarjatVideopelitSarjakuvatHahmot


title: Rinku Gate Tower Building

text: Rinku Gate Tower Building () on 256 metriä korkea pilvenpiirtäjä Izumisanon kaupungissa Osakan prefektuurissa Japanissa. Siinä on 56 kerrosta, ja se valmistui vuonna 1996. Rakennuksessa on kaksi maanalaista kerrosta autoja varten. Rinku Gate Tower Building on Japanin toiseksi suurin rakennus. Japanin suurin pilvenpiirtäjä on Yokohama Landmark Tower. Rinku Gate Tower Building on toimistokäytössä.


title: Hap Day

text: Clarence Henry "Happy" Day (1. kesäkuuta 1901 Owen Sound, Ontario, Kanada – 17. helmikuuta 1990), tunnettu nimellä Hap Day, oli kanadalainen ammattijääkiekkoilija ja valmentaja. Hän pelasi 14 kautta National Hockey Leaguessa seuroinaan Toronto St. Pats, Toronto Maple Leafs ja New York Americans. Day toimi edustamiensa torontolaisseurojen kapteenina yhteensä 12 kautta. Kauden 1931–1932 päätteeksi hän pääsi juhlimaan mestaruutta, kun Maple Leafs voitti Stanley Cupin. Day lopetti pelaajauransa kauden 1937–1938 jälkeen.


title: Hap Day

text: Day jatkoi uraansa jääkiekon parissa toimimalla kaudet 1940–1950 Toronto Maple Leafsin päävalmentajana. Maple Leafs voitti Dayn johdolla yhteensä viisi Stanley Cup -mestaruutta. Seura voitti vielä yhden mestaruuden Dayn toimiessa Maple Leafsin apulais-GM:nä kaudella 1950–1951.


title: Antonios Naguib

text: "Hänen Autuutensa" Antonios I Naguib () (s. 18. maaliskuuta 1935 in El-Minia, Egypti) on toiminut Aleksandrian koptilaiskatolisena patriarkkana 30. maaliskuuta 2006 lähtien.


title: Antonios Naguib

text: Naquib syntyi El-Miniassa, joka on yksi tärkeimmistä Egyptin koptilaisista kaupungeista.


title: Antonios Naguib

text: Vuosina 1953 to 1958 Naquib opiskeli yleiskristillisessä seminaarissa Maadissa, Kairossa ja myöhemmin Rooman paavillisessa yliopistossa ("Pontificia Universitas Urbaniana"). Palattuaan Egyptiin hän sai koptilaiskatolisen kirkon pappisvihkimyksen 1960. Toimittuaan vuoden Fikryakiassa Miniassa hän palasi Roomaan, jossa suoritti lisensiaatin tutkinnon teologiassa 1962 ja raamatunopissa 1964. Vuonna 1964 hänestä tuli eksegetiikan (Pyhien tekstien) professori Maadin seminaariin. Tällöin hän työskenteli protestanttisten ja ortodoksisten asiantuntijoiden kanssa Raamatun arabian käännöksen kanssa.


title: Antonios Naguib

text: Vuonna 1977 hänestä tuli Minian piispa, jona hän toimi vuoteen 2002 asti. Hänet valittiin koko Koptilaiskatolisen kirkon johtajaksi eli Aleksandrian koptilaiskatoliseksi patriarkaksi 30. maaliskuuta 2006 seuraten tehtävästä eläkkeellä jäänyttä Stéphanos II Ghattasia. Patriarkka Antonios I Naquib sai piispainvihkimyksensä paavi Benedictus XIV:ltä 7. huhtikuuta 2006.


title: Antonios Naguib

text: Paavi Benedictus XVI nimitti Vatikaanissa lokakuussa 2010 pidetyn Lähi-idän piispojen synodin piispainkokouksen sihteeriksi.


title: Antonios Naguib

text: Naguip sai kardinaalin arvon paavilliselta konsistorilta 20. marraskuuta 2010, jolloin hänestä tuli ainut konklaavin äänioikeutettu jäsen idän katolisista kirkoista.


title: Antonios Naguib

text: Lokakuun 13. päivänä 2011 Antonios I Naquib kehotti egyptiläisiä keskinäiseen veljeyteen uskonnollisista vakaumuksista riippumatta ja ilmaisi luottamuksensa maan väliaikaiseen hallitukseen sen jälkeen, kun oli raportoitu useista yhteenotoista armeijan ja mielenosoittajien välillä Kairossa sekä kristittyjen anomien rakennuslupien hylkäämisistä.


title: O. R. Bäckman

text: Osvald Rafael Bäckman (4. heinäkuuta 1911 Tyrvää – 12. helmikuuta 2007 Helsinki) oli Suomen Puolustusvoimien eversti. Hän toimi muun muassa ylipäällikkö Mannerheimin nuorempana adjutanttina vuosina 1942–1946. Bäckman oli Mannerheimin kuoleman jälkeen 1950-luvun alussa mukana järjestämässä tämän Kaivopuiston asuntoa museoksi. Bäckman oli myös Mannerheim-museon ensimmäinen intendentti.


title: O. R. Bäckman

text: Osvald Rafael Bäckman syntyi 4. heinäkuuta 1911 Tyrvään pitäjässä Satakunnassa. Hänen vanhempansa olivat Tyrvään apteekkari Otfried Abelard Bäckman ja tämän toinen puoliso, sveitsiläinen kotiopettaja Maria Elisabeth Tschopp. Bäckmanin isällä oli yhteensä kuusitoista lasta kahdesta avioliitostaan. Bäckman kuului nuorena suojeluskuntaan ja harrasti liikuntaa. Hän kirjoitti ylioppilaaksi Toijalassa vuonna 1933. Bäckmanin äidinkieli oli suomi, mutta hänen lapsuudenkodissaan puhuttiin myös ruotsia, saksaa ja englantia. Bäckman meni naimisiin varanotaari Asti Irmeli Tomarin kanssa vuonna 1940 ja sai tämän kanssa neljä lasta, kaikki poikia.


title: O. R. Bäckman

text: Bäckman valmistui Kadettikoulusta kadettialikersanttina vuonna 1936. Vuosina 1936–1939 hän palveli nuorempana upseerina ja komppaniapäällikkönä Jääkäripataljoona 3:ssa Mikkelissä ja toimi välirauhan aikana satunnaisesti ylipäällikön adjutantin majuri Ragnar Grönvallin sijaisena. Talvisodassa Bäckman toimi Karjalan kannaksella Jääkäripataljoona 3:n komppanianpäällikkönä. Hän haavoittui vaikeasti Summassa 12. helmikuuta 1940 ja menetti vasemman silmänsä. Jatkosodassa hän palveli 11. Divisioonan operatiivisen toimiston päällikkönä 1941 Laatokan Karjalassa ja siirrettiin Mikkeliin ylipäällikön nuoremmaksi adjutantiksi 6. tammikuuta 1942. Lisäksi hän toimi tasavallan presidentin nuorempana adjutanttina 4. elokuuta 1944 ja 6. tammikuuta 1946 välisenä aikana. Yleisesikuntaupseerin tutkinnon Bäckman suoritti Sotakorkeakoulussa vuosina 1946–1947.


title: O. R. Bäckman

text: Mannerheimin kuoltua Bäckman järjesti Mannerheim-säätiön pyynnöstä Mannerheimin Kaivopuiston kodin museoksi. Hän toimi Mannerheim-museon ensimmäisenä intendenttinä varsinaisen työnsä ohella vuosina 1951–1966. Sotien jälkeen Bäckman palveli muun muassa puolustusministerin adjutanttina vuosina 1947–1954, Jääkäripataljoona 2:n komentajana ja sotilasasiamiehenä Pohjoismaissa. Vuosina 1958–1966 hän toimi komento-osaston päällikkönä Pääesikunnassa ja sen jälkeen Karjalan Prikaatin komentajana. Kouvolan sotilaspiirin päällikkönä hän toimi 1968–1971 ja siirtyi reserviin 4. heinäkuuta 1971. Pian reserviin siirtymisen jälkeen hän aloitti noin kymmenen vuoden ajan kestäneen toimensa Invalidisäätiön kannatusyhdistyksen toiminnanjohtajana Helsingissä.


title: O. R. Bäckman

text: Bäckman kävi useasti Mannerheim-museolla muistelemassa aikaansa marsalkan palveluksessa ja pitämässä museon henkilökunnalle opetustilaisuuksia. Hän oli myös läsnä museon 50-vuotistilaisuudessa 3. marraskuuta 2001 ja esitteli museon esineistöä presidentti Tarja Haloselle. Bäckman kertoi kokemuksistaan Mannerheimin adjutanttina sekä Mannerheim-museon alkuvaiheista ja toiminnastaan sen intendenttinä Mannerheim-museon henkilökunnalle vuosina 1998–2006. Bäckmanin kuvaukset tallennettiin nauhalle ja ne purettiin myöhemmin tekstiksi vuonna 2011 julkaistuun "Mannerheimin adjutanttina" -kirjaan. Bäckman osallistui myös kirjan kirjoittamiseen, mutta ehti kuitenkin kuolla ennen sen julkaisemista. Bäckman kuoli Helsingissä 95 vuoden ikäisenä 12. helmikuuta 2007.


title: O. R. Bäckman

text: Ylennykset:


title: O. R. Bäckman

text: Merkittävimmät kotimaiset kunniamerkit:


title: B-luokka (sukellusvene, Norja)

text: B-luokka on Norjan laivaston sukellusveneluokka, johon kuuluu kaikkiaan kuusi venettä.


title: Lasten Eurovision laulukilpailu 2012

text: Lasten Eurovision laulukilpailu 2012 oli kymmenes Lasten Eurovision laulukilpailu. Kisat järjestettiin Amsterdamissa Alankomaissa 1. joulukuuta 2012. Alankomaat isännöi kilpailua myös vuonna 2007, joten Alankomaat on ensimmäinen maa, jossa kilpailu järjestetään toisen kerran. Bulgaria, Latvia, Liettua ja Makedonia vetäytyivät kisasta, samalla kun Albania, Azerbaidžan ja Israel osallistuivat ensimmäistä kertaa.


title: Black Sails at Midnight

text: Black Sails at Midnight on skotlantilaisen power metal -yhtye Alestormin toinen studioalbumi. Albumi julkaistiin 27. toukokuuta 2009 Napalm Recordsin kautta.


title: Black Sails at Midnight

text: Kuten ensimmäisellä studioalbumilla, rumpuraidat äänitti sessiorumpali Migo Wagner, mutta kiertuerumpalina toimi Ian Wilson. Albumilla esiintyy jousi- ja puhallinsoittimia sekä enemmän folk-soittimia vastapainoksi "Captain Morgan's Revenge" -albumin raskaammalle äänimaailmalle. Levyn erikoispainos sisälsi DVD:n yhtyeen live-esiintymisestä vuoden 2008 Wacken -metallifestivaaleilla.


title: Motorola Solutions

text: Motorola Solutions on yhdysvaltalainen tietoliikennelaitteiden toimittaja, joka irtautui Motorolasta vuonna 2011.


title: Motorola Solutions

text: Vuonna 2010 Nokia Siemens Networks osti Motorola Solutionsin verkkoliiketoiminnot. Hintaa kaupalle kertyi 1,2 miljardia dollaria.


title: Motorola Solutions

text: Vuonna 2015 Zebra Technologies osti Motorola Solutionsilta osuuden toiminnoista.


title: Motorola Solutions

text: Yhtiö valmistaa "tehtäväkriittisiä" kommunikaatiojärjestelmiä viranomaiskäyttöön.


title: Motorola Solutions

text: Motorola Solutions kehittää muun muassa kaksisuuntaista radiojärjestelmää ASTRO 25.


title: Fiat Idea

text: Fiat Idea on Fiatin vuosina 2003–2016 valmistama pieni tila-automalli, joka perustuu tekniikaltaan toisen sukupolven Fiat Puntoon. Idean valmistus Euroopan markkinoille päättyi vuonna 2012, jolloin sen korvasi Fiat 500L. Brasiliassa valmistus kuitenkin jatkui vuoteen 2016 saakka. Fiat Ideaan pohjautuva ylellisempi malli on nimeltään Lancia Musa.


title: Fiat Idea

text: Vuoden 2006 Euro NCAP -kolaritestistä Idea sai tulokseksi neljä tähteä viidestä.


title: Fiat Idea

text: Syksyllä 2006 esiteltiin Etelä-Amerikan markkinoille maastokelposempi Idea Adventure, jossa oli korkeampi maavara ja koria suojaavia muoviosia.


title: Fiat Idea

text: Vuonna 2013 Idea koki kasvojenkohotuksen, jossa se sai uudenlaisen keulan ilmeen. Sisällä kojelauta oli uusi.


title: Panssarintorjuntakanuuna 25 K/34

text: 25 K/34 on ranskalaisvalmisteinen puoliautomaattinen panssarintorjuntatykki. Sen suunnittelija ja valmistaja oli Hotchkiss. Suomessa aseen nimi oli "Kanuuna 25 K/34" tai "Kanuuna 25 K/37.


title: Panssarintorjuntakanuuna 25 K/34

text: Kevyempi versio "Canon leger de 25 antichar SA-L modèle 1937" oli Suomessa nimeltään 25 K/37. Kummatkin tunnettiin Suomessa yleisesti nimellä Marianne.


title: Panssarintorjuntakanuuna 25 K/34

text:
Alkuperäinen ranskalainen nimi aseelle on "Canon leger de 25 antichar SA modèle 1934"
Tavallisesti käytettiin lyhennettä "canon de 25". Britit käyttivät tykistä nimeä "25 mm Hotchkiss anti-tank gun." Britit
hankkivat tykkiä korvatakseen nopeasti omien QF 2pdr tykkiensä riittämättömän tuotannon Ranskassa oleville joukoille.


title: Panssarintorjuntakanuuna 25 K/34

text:
Eversti Aladár Paasonen sai pääministerin kansliasta käskyn ostaa puolustusministeriön tilauksesta tykkejä Ranskalta 300 kpl ja niihin ammuksia 300 000 kpl. Hänen onnistui saada 50 asetta. Niistä 40 saatiin maahan Norjan Trondheimin kautta. Jälkitoimitukseen jäi 10 asetta. Saksan miehitettyä Norjan aseiden tilanne oli epäselvä ja ne saapuivat maahan myöhemmin. 20 tykkiä ehti rintamalle muutamaksi viikoksi.
Ase oli kevyenä helppo liikutella ja siinä oli erinomainen tähtäinkaukoputki, joka teki tykistä hyvin tarkan. Tämä korvasi jossakin määrin aseen heikohkoa tehoa.


title: Panssarintorjuntakanuuna 25 K/34

text: Vuonna 1940 Saksasta saatiin Ranskasta saatuja sotasaalistykkejä, joista K/34-versiota oli 133 kpl ja K/37-versiota 67 kpl. Aseet siirrettiin varsinaisilta pst-joukoilta linnoitusjoukoille 1. heinäkuuta 1941.


title: Panssarintorjuntakanuuna 25 K/34

text:
Tykin versio kevyellä alustalla painoi 300 kg ja raskaampi versio 480 kg. Putken korotuskulma oli -5 - +15 astetta ja sivuliikkuma-ala 60 astetta.
Tykin kaliiperi oli 25 millimetriä X 194 mm. Kranaatti painoi 320 grammaa ja sen lähtönopeus oli 920 m/s.


title: Panssarintorjuntakanuuna 25 K/34

text: Panssarikaranaatti oli kokovaippa-ammus, jossa oli teräsydin. Kranaatin läpäisy oli 30 asteen kulmassa 100 metrin etäisyydeltä 30 mm, 500 m 29 mm ja 20 mm 1000 metrin etäisyydeltä.


title: Juhamatti Yli-Junnila

text: Juhamatti Yli-Junnila (s. 29. tammikuuta 1981 Salo) on entinen jääkiekkoilija, pelipaikaltaan keskushyökkääjä. Isokokoisen Yli-Junnilan vahvuudet olivat kulmapeli, kädet ja kunto. Hän on aiemmin pelannut yhteensä SM-liigassa yhteensä 274 runkosarjaottelua tehoin 24+43=67. Jäähyminuutteja tuli 194.


title: Juhamatti Yli-Junnila

text: Yli-Junnila oli voittamassa Turun Palloseurassa B-nuorten SM-hopeaa vuonna 1998 ja C-nuorten SM-hopeaa vuonna 1997. Hän aloitti kauden 1999–2000 Helsingin IFK:n A-nuorissa, mutta siirtyi kesken kauden Hämeenlinnan Pallokerhoon. Kaudella 2001–2002 Yli-Junnila voitti tehoilla 19+22=41 HPK:n A-nuorten sisäisen pistepörssin ja sijoittui koko A-nuorten SM-liigan pistepörssissä yhdeksänneksi Bluesin Niko Niemisen kanssa.


title: Juhamatti Yli-Junnila

text: Koska Yli-Junnila oli kaudella 2002–2003 yli-ikäinen A-nuoriin, hän haki pelipaikkaa HPK:n SM-liigajoukkueesta try-outin kautta ja sai sen. Yli-Junnilan tulokaskausi toi 39 runkosarja- ja yhdeksässä playoff-ottelussa tehot 2+2=4. Hän teki liigauransa avausmaalin 5. tammikuuta 2003 vieraissa Rauman Lukkoa vastaan, joka jäi koko ottelun ainoaksi maaliksi ja HPK:n voittomaaliksi. Yli-Junnila palkittiin ottelun "Ilta-Sanomien" yhden tähden tähtipelaajana. Hän voitti SM-pronssia keväällä 2003. Yli-Junnila pelasi kauden aikana myös kymmenen ottelua lainalla Mestis-joukkue Forssan Palloseurassa. Toukokuussa 2003 hän teki vuoden mittaisen jatkosopimuksen HPK:n kanssa, mutta myös kausi 2003–2004 jäi Yli-Junnilla 39 runkosarjaottelun mittaiseksi, eikä hän vakiinnuttanut paikkaansa joukkueen kokoonpanossa. Hän pelasi kauden aikana yhteensä 11 Mestis-ottelun verran lainalla FPS:ssä ja KooKoossa.


title: Juhamatti Yli-Junnila

text: Kaudeksi 2004–2005 Yli-Junnila siirtyi try-outin kautta vuoden mittaisella sopimuksella Rauman Lukkoon. Hän murtautui SM-liigaan ja teki 54 runkosarjaottelussa tehot 3+4=7. Huhtikuussa 2005 Yli-Junnila teki kaksivuotisen jatkosopimuksen Lukon kanssa, mutta kausi 2005–2006 jäi hänellä vain 35 ottelun mittaiseksi, kun Yli-Junnilan molemmat nilkat vaativat leikkausta. Kaudella 2006–2007 hän teki SM-liigan yhden kauden piste-ennätyksensä tehoilla 6+19=25. Maaliskuussa 2007 Yli-Junnila teki vuoden mittaisen jatkosopimuksen Lukon kanssa.


title: Juhamatti Yli-Junnila

text: Ensimmäisen kerran ulkomaille Yli-Junnila siirtyi kaudeksi 2008–2009 tehdessään sopimuksen Itävallan Erste Bank Eishockey Ligassa pelaavan unkarilaisjoukkue Alba Volán Székesfehérvárin kanssa. Hän pelasi joukkuessa kuitenkin vain yhdeksän ottelua tehden yhden maalin, kunnes Yli-Junnila siirtyi loppukaudeksi Ruotsin I-divisioonassa pelaavan Asplöven HC:n riveihin. Joukkue eteni aina HockeyAllsvenskanin karsintoihin saakka, joiden piste- ja syöttöpörssin hän voitti tehoilla 4+9=13. Yli-Junnila oli kauden jälkeen vapaana agenttina aina lokakuuhun 2009 saakka, jolloin hän siirtyi aluksi kuukauden mittaisella sopimuksella Mestis-joukkue Kajaanin Hokkiin. Yli-Junnilan visiitti jäi lopulta vain neljän ottelun mittaiseksi, jonka jälkeen hän siirtyi try-outille Saksan toiseksi korkeimmalle sarjatasolle 2. Bundesligajoukkue Eispiraten Crimmitschauhun. Noin kuukautta myöhemmin Yli-Junnila siirtyi try-outille samassa sarjassa pelaavaan Fischtown Pinguinsiin. Hän sai noin viikkoa myöhemmin sinne loppukauden kattavan sopimuksen.


title: Juhamatti Yli-Junnila

text: Kauden 2010–2011 Yli-Junnila pelasi Ranskan II-divisioonaa Dogs de Choletin joukkueessa. Kaudeksi 2011–2012 hän siirtyi sarjatasoa ylemmäs I-divisioonaan ja Phénix de Reimsin riveihin. Kauden 2012–2013 Yli-Junnila aloitti Ranskan II-divisioonassa Français Volants Parisin riveissä, josta hän siirtyi kahden ottelun jälkeen taas sarjatasoa ylemmäs I-divisioonaan ja Corsaires de Dunkerquen joukkueeseen syyskuussa 2012.


title: Juhamatti Yli-Junnila

text: Yli-Junnila pelasi alle 18-vuotiaiden MM-kilpailuissa vuonna 1999, jolloin hän voitti kultaa.


title: HMS Psilander

text: HMS Psilander (runkonumerot 18) oli Ruotsin laivaston Psilander-luokan hävittäjä. Alus valmistui 1927 Pattisonin telakalla Napolissa Regia Marinan Sella-luokan aluksena, ja Ruotsi osti sen 1940.


title: HMS Psilander

text: Alus laskettiin vesille 29. tammikuuta 1926 Pattisonin telakalla Napolissa nimettynä "RN Giovanni Nicoteraksi" ja se otettiin 8. tammikuuta 1927 Regia Marinan palvelukseen. Vuonna 1929 aluksen pääaseet vaihdettiin uusiin 120 millimetrin tykkeihin. Aluksen etukannelle asetettiin kaksiputkinen ja takakannelle kaksi yksiputkista.


title: HMS Psilander

text: Joulukuussa 1939 saapui Italiaan Ruotsista lähetystö, jonka tehtävänä oli selvittää mahdollisuudet ostaa sotalaivoja. Matka johti maaliskuussa 1940 Psilander- ja Romulus-luokkien alusten hankintaan. Kaikki ostetut alukset lähtivät 14. huhtikuuta La Speziasta. Niiden matka kuitenkin keskeytyi Skaalefjordissa, kun Britannian kuninkaallisen laivaston osasto pakotti alukset Kirkwalliin. Diplomaattisten keskustelujen jälkeen alukset pääsivät 1. heinäkuuta jatkmaan matkaansa ja saapuivat 10. heinäkuuta Göteborgiin.


title: HMS Psilander

text: Alus poistettiin palveluksesta 13. kesäkuuta 1947 ja romutettiin 1949 Karlskronassa.


title: Déli pályaudvar

text: Déli pályaudvar () on rautatieasema Unkarin pääkaupungissa Budapestissä. Se on yksi Budapestin kolmesta päärautatieasemasta. Sieltä lähtee junia enimmäkseen Länsi-Unkariin ja Balatonille, mutta myös kansainvälistä liikennettä etelään Kroatiaan.


title: Déli pályaudvar

text: Délin asema sijaitsee Budapestin I osa-alueella Krisztinavárosissa, ja se on Budan puolen suurin rautatieasema. Paikalla on ollut asema vuodesta 1861, mutta nykyinen asemarakennus on 1970-luvulta.


title: Déli pályaudvar

text: Délin asema on myös metron M2-linjan läntinen päätepiste.


title: Makedonian maantiede

text: Makedonia sijaitsee sisämaassa Balkanilla ja on osa laajempaa Makedonian maantieteellistä aluetta, josta loppu jakautuu Kreikan, Bulgarian ja Albanian kesken. Makedonian tasavalta (25 713 km) kattaa runsaan kolmanneksen historiallisen Makedonian alueesta. Noin puolet alueesta (34 411 km) on Kreikan aluetta ja kymmenesosa Bulgarian.


title: Makedonian maantiede

text:
Makedonia sijaitsee Šar- ja Rhodope-vuorten välissä Vardar-joen laaksossa. Makedonian etelärajalla sijaitsee kolme suurta järveä, jotka raja leikkaa kahtia – Ohrid, Prespa ja Dojran. Maan alue on seismisesti aktiivista ja siellä on ollut useita tuhoisia maanjäristyksiä, viimeisin vuonna 1963, jolloin pääkaupunki Skopje vaurioitui pahoin.
Makedonian kymmenen korkeinta vuorta ovat:Makedonian ilmastoon kuuluvat kylmät talvet ja lämpimät kesät. Ylänköalueilla on talvisin pitkään lunta. Skopjen tilastot edustavat maan tyypillistä ilmastoa melko hyvin. Siellä on heinä- ja elokuun keskimääräinen päivän ylin lämpötila noin 30 astetta, ja keskimääräinen alin joulukuusta helmikuuhun pakkasen puolella.


title: Makedonian maantiede

text: Ohridin alue kuuluu Unescon maailmanperintöluetteloon sekä luonto- että kulttuuriarvojen takia.


title: Makedonian maantiede

text: Makedoniassa on tavattu 330 lintulajia, joista kolmannes on muuttolintuja. Kahdeksan eläinlajia on suojeltu, niihin kuuluvat karhu, kultasakaali ja ilves. Susia sen sijaan pidetään haittaeläiminä, ja niitä surmatan vuosittain noin 350. Karhunmetsästys on kielletty vuonna 1996 ja hirvieläinten metsästysta on säännelty metsästysluvin, mutta niiden kantojen arvioidaan silti pienenevän.


title: Näyttö

text: Näyttö voi tarkoittaa


title: HMS Puke

text: HMS Puke (runkonumerot 19) oli Ruotsin laivaston Psilander-luokan hävittäjä. Alus valmistui 1926 Pattisonin telakalla Napolissa Regia Marinan Sella-luokan aluksena, ja Ruotsi osti sen 1940.


title: HMS Puke

text: Alus laskettiin vesille 29. tammikuuta 1926 Pattisonin telakalla Napolissa nimettynä "RN Bettino Ricasolina" ja se otettiin 4. lokakuuta Regia Marinan palvelukseen. Vuonna 1929 aluksen pääaseet vaihdettiin uusiin 120 millimetrin tykkeihin. Aluksen etukannelle asetettiin kaksiputkinen ja takakannelle kaksi yksiputkista.


title: HMS Puke


title: HMS Puke


title: Tapani Harviainen

text: Juha Mauri Tapani Harviainen (s. 1. helmikuuta 1944 Kuopio) on suomalainen kielitieteilijä, joka on erikoistunut heprean kieleen. Hän oli Helsingin yliopiston seemiläisten kielten ja kulttuurien professori vuosina 1985–2009. Harviainen teki koko työuransa Helsingin yliopiston palveluksessa: valmistuttuaan filosofian kandidaatiksi 1970 hän toimi aluksi tuntiopettajana, väiteltyään tohtoriksi vuonna 1977 hän sai seemiläisten kielten dosentuurin, myöhemmin hän toimi vs. professorina 1983–1985 ja siitä lähtien oppiaineensa ordinariuksena. Professuurin nimenä oli aluksi seemiläisten kielten professori; sana kulttuuri lisättiin viran nimikkeeseen 1980-luvun lopulla.


title: Tapani Harviainen

text: Harviaisen väitöskirja käsittelee heprean kielen painottomien umpitavujen vokalisointia. Toinen hänen erityisalueensa on Liettuan ja Puolan karaiimi-yhteisön ja sen erityislaatuisen heprean ääntämistavan tutkimus.


title: Tapani Harviainen

text: Harviainen toimi asiantuntijajäsenenä raamatunkäännöskomiteassa, jonka valmistelema uusi suomenkielinen Kirkkoraamattu hyväksyttiin Suomen evankelis-luterilaisen kirkon kirkolliskokouksessa vuonna 1992. Lisäksi hän on toiminut useaan otteeseen Suomen itämaisen seuran puheenjohtajana.


title: Joe Cirella

text: Joe Cirella (s. 9. toukokuuta 1963 Hamilton, Ontario) on kanadalainen jääkiekkovalmentaja ja entinen ammattilaisjääkiekkoilija, pelipaikaltaan puolustaja.


title: Joe Cirella

text: Colorado Rockies varasi Cirellan numerolla viisi ensimmäisellä kierroksella, ja hän pelasi ensimmäiset NHL-ottelunsa jo samana vuonna. Keväällä 1982 hänet kuitenkin lähetettiin takaisin junioriseura Oshawa Generalsiin OHL:ään, jossa oli pelannut aiemmin vuodesta 1980. Colorado Rockiesista tuli ennen kautta 1982–1983 New Jersey Devils. Cirella edusti Devilsiä tuolla kaudella kahdessa NHL-ottelussa, mutta suurin osa kaudesta kului OHL:ssä, jonka mestaruutta hän oli voittamassa vuonna 1983. Hänet nimettiin tuona vuonna OHL:n sekä Memorial Cup -turnauksen ensimmäiseen tähdistökentälliseen, minkä lisäksi hän toimi joukkueensa kapteenina.


title: Joe Cirella

text: Cirella pelasi kaudesta 1983–1984 alkaen vakituisesti NHL:ssä. Hän teki tuolla kaudella NHL-vuosiensa ennätyspisteet, 44 tehopistettä, 11 maalia ja 33 syöttöpistettä, 79:ssä runkosarjaottelussa, ja oli joukkueensa eniten pisteitä tehnyt puolustaja sekä kaikkiaan neljänneksi eniten pisteitä tehnyt pelaaja. Hän myös pelasi tuon kauden aikana, vuonna 1984, ainoan kerran urallaan ssa. Cirella edusti Devilsiä vuoteen 1989 asti. Hän siirtyi tuon vuoden kesäkuussa Quebec Nordiquesiin pelaajakaupassa, jossa Nordiques sai hänen lisäkseen hyökkääjä Claude Loisellen ja Devilsin kahdeksannen kierroksen varausvuoron , ja jossa Devils sai hyökkääjä Walt Poddubnyn ja Nordiquesin neljännen kierroksen varausvuoron varaustilaisuudessa 1990.


title: Joe Cirella

text: Cirella edusti Nordiquesia vajaat kaksi kautta. Hän siirtyi tammikuussa 1991, kesken kauden 1990–1991, New York Rangersiin vaihdossa puolustaja Aaron Milleriin ja Rangersin viidennen kierroksen varausvuoroon . Vuonna 1993 hän siirtyi laajennusvaraustilaisuuden kautta silloiseen tulokasseuraan Florida Panthersiin, jota edusti kaksi kautta. Hänen viimeiseksi NHL-seurakseen jäi Ottawa Senators, jonne hän siirtyi vapaana pelaajana lokakuussa 1995, ja jossa hän pelasi kuusi ottelua runkosarjakaudella 1995–1996. Suurimman osan tuosta kaudesta hän pelasi IHL:n Milwaukee Admiralsissa, jonne siirtyi joulukuussa 1995. Cirella päätti pelaajauransa kauteen 1996–1997 Kölner Haiessa Saksan jääkiekon pääsarjassa DEL-liigassa.


title: Joe Cirella

text: Cirella pelasi kaudesta 1981–1982 kauteen 1995–1996 kestäneellä NHL-urallaan yhteensä 828 runkosarja- ja 38 pudotuspeliottelua. Hän teki runkosarjassa yhteensä 275 tehopistettä, 64 maalia ja 211 syöttöpistettä, ja pudotuspeleissä 13 tehopistettä, kaikki syöttöpisteitä.


title: Joe Cirella

text: Cirella ei pelannut urallaan yhtään arvoturnausta A-maajoukkueessa, mutta edusti Kanadaa kerran nuorten maailmanmestaruuskilpailuissa, vuonna 1983. Hän oli voittamassa tuossa turnauksessa nuorten MM-pronssia.


title: Joe Cirella

text: Cirella on toiminut pelaajauransa jälkeen jääkiekkovalmentajana. Hän toimi kauden 1997–1998 NHL-seura Florida Panthersin apuvalmentajana, mistä siirtyi vuonna 1998 OHL-seura Oshawa Generalsin apuvalmentajaksi, jona toimi ensimmäisellä kerralla vuoteen 2004. Hän palasi Generalsin apuvalmentajaksi vuonna 2010, jolloin hänet nimitettiin myös seuran apulais-GM:ksi (Assistant General Manager). Vuonna 2012 hän aloitti samassa sarjassa pelaavan Sault Ste. Marie Greyhoundsin apuvalmentajana. Cirella on valmentanut myös Whitby Minor Hockey Associationissa ja ollut mukana itsensä mukaan nimetyn Joe Cirella Hockey Clinicsin toiminnassa.


title: Kannabiksen vaikutukset

text: Kannabiksen vaikutukset alkavat pian nauttimisen jälkeen fyysisinä oireina kuten sydämentykytyksinä ja suun kuivumisena. Kolmen tunnin päihtymyksen aikana käyttäjä tuntee usein erilaisia miellyttäviä psyykkisiä tuntemuksia, kuten herkistyneitä aistikokemuksia sekä rauhan ja ymmärryksen tunnetta. Käyttö voi aiheuttaa myös epämiellyttäviä tunteita, kuten ahdistusta ja sekavuutta. Käyttäjän fyysinen ja psyykkinen suorituskyky, kuten tarkkaavaisuus ja koordinaatio, heikkenevät. Käytön lopettamisesta voi seurata lieviä vieroitusoireita. Joidenkin tutkimusten mukaan kannabiksen käytöllä on haitallisia pitkäaikaisvaikutuksia, kuten kasvanut riski sairastua psyykkisesti.


title: Kannabiksen vaikutukset

text: Kannabis lieventää kipua, ja sitä käytetään lääketieteessä esimerkiksi kivunhoitoon sekä syöpähoitojen aiheuttaman pahoinvoinnin lievittämiseen.


title: Kannabiksen vaikutukset

text: Kannabisvalmisteet sisältävät noin 60:tä psyykeen vaikuttavaa ainetta, joista voimakkain on tetrahydrokannabinoli.


title: Kannabiksen vaikutukset

text: Kannabiksen vaikutusten ensimmäinen vaihe kestää noin 15–45 minuuttia käytön alusta, ja siihen kuuluu fyysisiä oireita, jotka ovat osin epämiellyttäviä. Käyttäjällä esiintyy sydämentykytystä, huimausta, yskää, paineen tuntua päässä sekä silmien, suun ja nielun kuivumista. Silmät alkavat usein punottaa ja tulevat valoaroiksi. Käyttäjä päihtyy: ajatukset juoksevat vilkkaasti, ja hänestä tulee ulospäinsuuntautunut, puhelias, hilpeä ja kikatteleva.


title: Kannabiksen vaikutukset

text: Vaikutusten toinen vaihe kestää noin kolme tuntia, ja siihen kuuluu miellyttäviä psyykkisiä kokemuksia. Ajatuksenjuoksu on vilkasta, mieli on kirkas ja mielleyhtymiä syntyy runsaasti. Käyttäjä kääntyy sisäänpäin tarkkaillen omia sisäisiä tuntemuksiaan. Aistikokemukset herkistyvät ja voimistuvat: värit näyttävät voimakkailta sekä hajut ja tuoksut selvemmiltä. Yksityiskohdat nousevat esiin kokonaisuudessa. Käyttäjä haluaa usein istua kuuntelemassa musiikkia tai katselemassa videota. Hän voi myös vain maata kokemassa myönteisiä elämyksiä kuten rauhaa, rentoutuneisuutta, sosiaalista yhteenkuuluvuutta, itsevarmuutta, itsetietoutta, positiivisuutta, luovuutta sekä ymmärrystä itseä ja elämää kohtaan.


title: Kannabiksen vaikutukset

text: Kannabista käytetään joihinkin lääkinnällisiin tarkoituksiin. Sen on todettu helpottavan kipua, etenkin hermostollista kipua, parantavan ruokahalua esimerkiksi aids-potilailla, sekä vähentävän kemoterapiaan liittyvää pahoinvointia ja oksettamista. Kannabiksen hyöty psyykkisten häiriöiden hoidossa on kiistanalaista.


title: Kannabiksen vaikutukset

text: Kannabiksen vaikuttavien ainesosien kannabinoidien tappavaa annosta ei tiedetä. Tutkimukset eivät tunne yhtään kannabiksen yliannostuksesta aiheutunutta kuolemantapausta. Kannabikselle oraalisesti altistuneiden koirien tapauksia seurattiin 1998–2002. Suurin annos oli 90 g ja suhteellisesti suurin annos 26,8 g/kg. Kaikki eläimet toipuivat altistuksistaan täydellisesti.


title: Kannabiksen vaikutukset

text: Kannabis voi aiheuttaa ahdistus- ja paniikkikohtauksia, masentuneisuutta tai sekavuustiloja. Suurina annoksina, erityisesti syötynä, voi seurauksena olla sekavuustila, joka lievenee muutamassa tunnissa päihtymyksen mentyä ohi.


title: Kannabiksen vaikutukset

text: Päihtymistila heikentää koordinaatiokykyä, tasapainoa, reaktioaikaa, muistia, tarkkaavaisuutta ja arvostelukykyä. Päihtymistila vaikuttaa kielteisesti esimerkiksi ajokykyyn.


title: Kannabiksen vaikutukset

text: American Psychological Associationin vuonna 2015 julkaisemassa tutkimuksessa runsaallakaan kannabiksen käytöllä varhaisesta teini-iästä 25-vuotiaaksi ei huomattu olevan vaikutusta käyttäjien fyysiseen tai psyykkiseen terveyteen 35-vuotiaana.


title: Kannabiksen vaikutukset

text: Poltettaessa kannabiksen tärkeimpien terveyshaittojen on oletettu olevan samankaltaisia kuin tupakan. Kannabiksen säännöllinen polttaminen saattaa vaurioittaa keuhkoja. Pitkäaikaista kannabiksenkäyttöä on yhdistetty yskään, hengityksen vinkumiseen, rinnan ahtauteen ja keuhkojen ilmavirtauksen heikentymiseen.


title: Kannabiksen vaikutukset

text: Kannabista käyttäneellä voi olla uneen liittyviä ongelmia vielä päihtymyksen jälkeen.


title: Kannabiksen vaikutukset

text: Depersonalisaatio-oireita on kuvattu tyypillisimmin akuutin päihtymyksen aikana tai hieman sen jälkeen. Harvemmin on kuvattu huumeen vaikutuksen alaisena tai sen käytön lopettamisen jälkeen alkaneita depersonalisaatio-oireita, jotka ovat kestäneet pidemmän aikaa.


title: Kannabiksen vaikutukset

text: Kannabis aikaistaa psykoosien puhkeamista, todetaan Australiassa tehdyssä 83 tutkimuksen meta-analyysissä. Alkoholilla ei tätä vaikutusta ilmennyt. Yleisesti kannabiksen käyttäjät sairastuvat psykoosiin normaaliväestöä useammin. Erityisessä vaarassa ovat nuorten ihmisten aivot, sillä kannabiksen epäillään häiritsevän nuorten aivojen kehitystä.


title: Kannabiksen vaikutukset

text: British Medical Journalissa julkaistun raportin mukaan teini-ikäisinä kannabista käyttäneiden todennäköisyys saada psykoosi 26 vuoden ikään mennessä on 10 % siinä, missä koko väestössä riski on 3 %. Päätelmät perustuivat Lontoon Psykiatrian instituutin tutkimukseen 759:stä Dunedinissa vuosina 1972–73 syntyneestä henkilöstä. Tutkijat havaitsivat, että vähintään kolmesti kannabista alle 15-vuotiaina polttaneilla oli huomattavasti kohonnut riski kehittää skitsofreenisiä oireita. Tutkimuksessa avustanut epidemiologi Mary Cannon nimesi kannabiksen käytön osatekijäksi skitsofrenian synnyssä. Tutkijaryhmä Maastrichtin yliopistolta tutki lähes 2 500:ta 14–24-vuotiasta saksalaista ja tuli siihen tulokseen, että kannabiksen poltto nuoruusiässä kasvatti psykoottisten piirteiden kehittymisen vaaraa kohtalaisesti. Paljon suurempi riski oli niillä kannabista polttaneilla, joilla oli psykoosialttius ennestään. Näillä henkilöillä riski kasvoi sitä suuremmaksi, mitä enemmän ja varhemmin he olivat kannabista polttaneet. Ryhmän vetäjä päätteli kannabiksen käytön aiheuttavan mahdollisesti jopa 13 % Alankomaiden skitsofreniatapauksista.


title: Kannabiksen vaikutukset

text: "The Lancet" -lehdessä julkaistussa 35 tutkimuksen meta-analyysissä tutkijat totesivat kannabiksen käytön lisäävän riskiä sairastua psyykkisiin sairauksiin kuten skitsofreniaan 41 %, mutta käyttöannoksista riippuen se saattoi lisääntyä jopa 50–200 %. Katsauksessa arvioitiin, että 14 % psyykkisistä sairauksista Britanniassa olisi kannabiksen aiheuttamia. Mikäli kannabiksen käytöstä luovuttaisiin, ehkäistäisiin maassa vuosittain noin 800 skitsofreniatapausta. "Lancet" ei kuitenkaan sulje pois mahdollisuutta, etteikö taustalla olisi muita seikkoja, jotka lisäisivät psyykkisten sairauksien riskiä tai mahdollisuutta siihen, että mielenterveysongelmista kärsivät ovat todennäköisemmin kokeilemassa kannabista. "Suomen Lääkärilehden" mukaan tutkimuksen merkittävin uusi tieto on se, että hyvin satunnaisella ja yksittäisellä kannabiksen käytöllä havaittiin selvästi suurentunut riski psykooseihin. Suomalaisten asiantuntijoiden mukaan kannabiksen ja psykoosien suhde on kaksisuuntainen: kannabis voi laukaista psykoosin, mutta toisaalta sitä käyttää myös hoidon huonosti tavoittamia skitsofreenikoita ja muita mielenterveysongelmaisia. Kannabiksen vaikuttavien ainesosien THC:in ja kannabidiolin vaikutuksia onkin tutkittu myös skitsofrenian hoidossa. Psykiatrian erikoislääkäri Kristiina Kajansalon mukaan "Lancetin" tulokset sopivat hyvin skitsofrenian haavoittuvuus-kuormitusmalliin: skitsofreniaan altistuneilla ihmisillä sen käyttö voi laukaista psykoosin.


title: Kannabiksen vaikutukset

text: Vuodelta 2008 oleva tutkimus tarkastelee kannabispsykoosin ja skitsofrenian välisiä yhtymäkohtia. "Archives of General Psychiatry" -nimisessä lehdessä julkaistun tutkimuksen mukaan kannabispsykoosi ja alkava skitsofrenia saattavat olla sama asia. On tavallista, että akuutin päihtymystilan alaisena olevat kokevat joitakin psykoosin kaltaisia oireita kuten herkkyyttä äänille ja vainoharhaisuutta, mutta nämä katoavat päihtymystilan myötä. Tuore Britanniassa suoritettu tutkimus ei havainnut aikaisempien tulosten ennustamaa kasvua psyykkisiin sairauksiin sairastuneiden potilaiden määrässä kannabiksen käytön yleistymisestä huolimatta, vaan diagnoosien määrä on vuosina 1996–2005 pysynyt samana tai jopa hieman laskenut.


title: Kannabiksen vaikutukset

text: Ruotsalaisessa kohorttitutkimuksessa (50 087 vuosina 1969–1970 kutsuntoihin osallistunutta miestä) kannabiksen käyttö lisäsi skitsofrenian riskiä annosriippuvaisesti. Runsaaseen (yli 50 kertaa) käyttöön liittyi jopa 6–7-kertainen skitsofrenian riski. Kohonnutta riskiä ei todettu muihin psykoosisairauksiin kuin skitsofreniaan.


title: Kannabiksen vaikutukset

text: Kannabis on päihde, joka mahdollisesti aiheuttaa joillekin käyttäjilleen vieroitusoireita. Kannabisvieroitusoireyhtymän kliinistä merkittävyyttä on kuitenkin epäilty, eikä DSM-IV tunnista sitä. Oireyhtymästä on silti kertynyt todisteita. Vieroitusoireet näyttävät olevan pahimmillaan päivinä 2–4 käytön lopettamisen jälkeen ja kestävän kaikkiaan 7–10 päivää.


title: Kannabiksen vaikutukset

text: Neljän saksalaisen yliopiston tutkijat päätyivät tulokseen, jonka mukaan vieroitusoireet ovat verrattain lieviä, lyhytaikaisia ja koskettavat vain vähemmistöä kannabiksen käyttäjistä, jotka on määritelty riippuvaisiksi päihteestään. Ensimmäisenä päivänä käytön lopettamisen jälkeen tutkittujen potilaiden yleisimmin raportoimia vahvoja oireita olivat hikoilu (28 %), nukkumisongelmat (21 %), kuumat aallot (21 %) ja vähentynyt ruokahalu (15 %). Muita yleisesti ilmoitettuja, psyykkisiä oireita olivat levottomuus (20 %), hermostuneisuus (20 %) ja surullisuus (19 %).


title: Kannabiksen vaikutukset

text: Yhdysvaltain kansallinen tiedeakatemia (Lääketieteen instituutti) raportoi vuonna 1999, että todetut kannabikseen liittyvät vieroitusoireet ovat yleensä lieviä verrattuna useimpien muiden päihteiden aiheuttamiin. Kannabiksen tapauksessa vieroitusoireista ei ole ihmiselle vaaraa.


title: Amfetamiinipsykoosi

text: Amfetamiinipsykoosilla tarkoitetaan yleensä amfetamiinin pitkään jatkuneen, runsaan käytön aiheuttamaa harhaluuloisuutta. Mekanismeja, joilla amfetamiinin käyttö voi johtaa psykoosioireisiin, on kuitenkin useita.


title: Amfetamiinipsykoosi

text: Amfetamiinipsykoosi ilmenee tyypillisesti vainoharhaisina ajatuksina, ja sen erottaminen paranoidisesta skitsofreniasta voi olla hankalaa. Ennuste on yleisesti ottaen parempi kuin skitsofreniassa, jos amfetamiinin käytön lopettaminen onnistuu. Amfetamiinin käytön jatkaminen voi johtaa entistä vakavampaan ja krooniseen psykoosiin. Amfetamiinipsykoosissa ei yleensä esiinny avoimia aistiharhoja.


title: Amfetamiinipsykoosi

text: Amfetamiinipsykoosi kuuluu stimulanttipsykooseihin, joita aiheuttaa myös esimerkiksi kokaiini. Amfetamiinin aiheuttama psykoosi voi olla huomattavasti vakavampi kuin kokaiinin aiheuttama. Eri päihteiden sekakäyttö nostaa amfetamiinipsykoosin riskiä.


title: Ulla Tillander-Godenhielm

text: Ulla Tillander-Godenhielm (o.s. Tillander; s. 1937) on suomalainen ekonomi, kultaseppä ja tutkija. Tillander-Godenhielm on väitellyt Helsingin yliopistosta vuonna 2005 tohtoriksi aiheenaan "Venäjän keisarikunnan palkitsemisjärjestelmä".


title: Ulla Tillander-Godenhielm

text: Tillander-Godenhielmin isä oli A. Tillanderin kultasepänliikkeen johtaja Herbert Tillander. Tillander-Godenhielmin isoisän isä oli yrityksen perustaja Aleksander E. Tillander.


title: Scottish Rite Cathedral

text: Scottish Rite Cathedral on vapaamuurarien katedraali Indianapolisissa, Indianan osavaltiossa Yhdysvalloissa. Rakennuksen suunnitteli arkkitehti George F. Schreiber Euroopan goottilaisten katedraalien tyyliin. Schreiber oli itse vapaamuurari, ja käytti rakennuksen suunnitelmissa ja mittasuhteissa paljon lukuja 3 ja 33, jotka ovat vapaamuurareille tärkeitä numeroita. Katedraalia alettiin rakentaa vuonna 1927 ja se valmistui vuonna 1929. Katedraali tuli maksamaan kolme miljoonaa dollaria.


title: Scottish Rite Cathedral

text: Rakennukseen mahtuu kerralla noin 1 200 ihmistä ja se on 65 metriä korkea.


title: Scottish Rite Cathedral

text: Vaikka rakennuksen nimi on "katedraali", se ei ole kristillinen kirkko, vaan vapaamuurarien kokoontumistila, jossa järjestetään myös häitä ja muita tilaisuuksia.


title: Scottish Rite Cathedral

text: Skottilainen riitti "Scottish Rite" on yksi vapaamuurarien veljeskunnista.


title: Edna Gladney

text: Edna Browning Kahly Gladney (22. tammikuuta 1886 Milwaukee, Wisconsin – 2. lokakuuta 1961 Fort Worth, Texas) oli yhdysvaltalainen lasten oikeuksien puolestapuhuja. Hän avioitui vuonna 1906 Sam Gladneyn kanssa, jonka kanssa hän myöhemmin osti myllyn Wolfe Citystä, Texasissa. Aviomiehen keskittyessä yrityksen toimintaan, Edna Gladney alkoi ajaa Graysonin piirikunnan köyhäintalon asukkaiden olojen parantamista. Erityisen huolissaan hän oli köyhäintalon lasten asemasta ja hän sai heidät siirrettyä toiseen laitokseen.


title: Edna Gladney

text: Gladney perusti Shermaniin maksuttoman päiväkodin, jonka toiminnan hän rahoitti lahjoituksilla ja omilla rahoillaan. Myllyliiketoiminnan epäonnistuttua Gladney muutti yhdessä miehensä kanssa Forth Worthiin, jossa hän osallistui Texas Children's Home and Aid Societyn toimintaan, jonka ylitarkastaja hänestä tuli vuonna 1927. Gladneyn työn tuloksena Texasin osavaltiossa muun muassa poistettiin syntymätodistuksista maininta lapsen syntymisestä avioliiton ulkopuolella ja adoptoidut lapset saivat samat perintöoikeudet kuin perheen muutkin lapset sekä uudet syntymätodistukset. Texas Children's Home and Aid Society muutti vuonna 1950 nimensä Gladney Homeksi. Nykyiseltä nimeltään se on Gladney Center for Adoption. Gladney johti laitosta vuoteen 1960 saakka.


title: Edna Gladney

text: Edna Gladneyn elämästä kertova elokuva "Kukkia varjossa" valmistui vuonna 1941. Elokuvassa Gladneya näytteli Greer Garson.


title: Eurovan

text: Eurovan oli yhteistyöhanke, joka tuotti sarjan suuria tila-autoja, joita Citroën, Peugeot, Fiat ja Lancia valmistivat vuosina 1994–2010. Eurovan-mallit ovat ranskalaisen PSA-konsernin ja italialaisen Fiat-yhtymän yhteistyön tuloksia. Kaikissa autoissa käytetään samaa pohjalevyä.


title: Eurovan

text: Ensimmäisen sukupolven Eurovanien tuotanto käynnistyi vuonna 1994. Ne olivat pienempiä kuin amerikkalaiset tila-autot, kuten Chrysler/Plymouth Voyager, jotka olivat myynnissä myös Euroopassa. Chrysler Voyagerin sai myös ”Grand”-versiona, jossa oli pidempi akseliväli. Eurovaneja sen sijaan sai vain yhdellä pituudella. Ensimmäisen sukupolven Eurovanien nimet olivat Citroën Evasion/Synergie, Fiat Ulysse, Lancia Zeta sekä Peugeot 806. Autot olivat melko kulmikkaita. Lokakuussa 1998 mallit saivat kevyen kasvojenkohotuksen.


title: Eurovan

text: Vuoden 1999 Euro NCAP -kolaritestistä Peugeot 806 sai tulokseksi kolme tähteä viidestä.


title: Eurovan

text: Citroën Evasion/Synergie


title: Eurovan

text:
Evasion tarjoaa enimmillään tilaa kahdeksalle henkilölle kolmella istuinrivillä, ja molemminpuoliset liukuovet helpottavat nousemista takimmaisille istuinriveille. Evasionia myytiin Isossa-Britanniassa ja Irlannissa nimellä Synergie, siksi että englannin kielessä Evasion tarkoittaa veronkiertoa, kun taas ranskassa pelastumista tai pakenemista. Uudessa-Seelanissa nimi oli silti Evasion, vaikka siellä puhutaan englantia. Vuoden 1998 kasvojenkohotuksessa auto sai uudenlaisen keulan ja puskurit.
Peugeot 806


title: Eurovan

text:
806:een mahtui seitsemän henkeä. Sen hyviin puoliin kuuluvat vakiovarusteena olevat liukuovet molemmilla puolilla, kuten Citroënissa, tilojen muunneltavuus ja hyvät henkilöautomaiset ajo-ominaisuudet. 806 nimettiin Peugeot’n nimeämisjärjestelmän eli ”x0x-systemin” mukaan, jonka ensimmäinen numero tarkoitti mallin kokoa ja luokkaa. Suurin Peugeot’n mallinumero ennen 806:ta oli suurella sedanilla, ”60x”, joten Peugeot valitsi numeron 8 jättäen tilaa jollekin uudelle mallinimelle. Eurovanien tuotanto aloitettiin, kun Peugeot oli vaihtanut mallinimiensä sukupolven ”x05”:sta ”x06”-malleihin, joten Peugeot’n Eurovanista tuli automaattisesti 806. Malli sai kasvojenkohotuksen vuonna 1998 aivan kuten Citroën Evasionkin.
Fiat Ulysse


title: Eurovan

text:
Ulysse tarjosi myös tilat kahdeksalle hengelle. Ulysseä ei kuitenkaan tuotu Suomeen. Fiat nimesi tila-autonsa Odysseuksen eli roomalaiselta nimeltään Ulyssen mukaan. Tämä oli ongelmallista, koska Honda käytti jo nimeä Odyssey-tila-autossaan, mutta mallia myytiin Odysseynä Euroopassa vain sen ensimmäisen sukupolven ajan, minkä jälkeen siitä tuli Honda Shuttle. Ulysse sai kasvojenkohotuksen vuonna 1999.
Lancia Zeta


title: Eurovan

text: Zeta tarjosi hyvät tilat korkeintaan kuudelle henkilölle. Se oli sisarmallejaan paremmin varusteltu. Seuraten Lancian silloisen nimeämisjärjestelmää, Lancia nimesi tila-autonsa Zetaksi. "Zeta" on kreikkalainen, aiemmin harvoin käytetty kirjain.


title: Eurovan

text: Helmikuussa 2002 käynnistyi toisen sukupolven Eurovanien tuotanto. Pohjalevy, akseliväli sekä jousitus eivät muuttuneet, mutta kaikki ulkoiset mitat sekä ulkonäkö uudistuivat huomattavasti. Moottorivalikoima koostui eri versioista PSA:n EW/DW-moottoria, jotka sai viisivaihteisella manuaalivaihteistolla tai neliportaisella automaattivaihteistolla varustettuna. Useimmat dieselit olivat PSA:n HDi-moottoreita, mutta valikoimasta löytyi myös Fiatin JTD-diesel.


title: Eurovan

text: Vuoden 2003 Euro NCAP -kolaritestistä Peugeot 807 sai tulokseksi täydet viisi tähteä.


title: Eurovan

text: Citroën C8


title: Eurovan

text:
Citroën vaihtoi mallisarjojensa nimeämiskäytännön, jossa malleja kutsuttiin nimellä ”Cx” (x on numero, joka vastaa tiettyä mallia ja sen kokoa), joten Citroënista tuli Citroën C8. Mallia ei myyty Isossa-Britanniassa. C8:aan mahtui kahdeksan henkilöä.
Peugeot 807


title: Eurovan

text:
807:ään mahtui nyt edeltäjästä poiketen kahdeksan henkilöä.
Fiat Ulysse


title: Eurovan

text:
Fiat on ainoa, joka säilytti mallinsa alkuperäisen nimen sukupolven vaihtuessa. Ulysseen mahtui kahdeksan henkilöä, ja vaikka se olikin italialainen auto, sen moottorit tulivat ranskalaiselta PSA:lta. Ulyssen seuraaja on Fiat Freemont, joka perustuu Dodge Journeyyn ja on Fiat Groupin ja Chrysler Groupin yhteistyön tulos.
Lancia Phedra


title: Eurovan

text: Lancia vaihtoi mallinsa nimen Phedraksi, koska 2000-luvulla Lancia ei enää käyttänyt kreikkalaisia kirjaimia autojensa malliniminä (poikkeuksena Lancia Delta, jonka valmistus aloitettiin 2008). Phedran nimi on tullut kreikkalaisen mytologian hahmosta Phaedrasta. Phedran seuraaja on Lancia Voyager, joka perustuu Chrysler Voyageriin ja on sekin Fiat Groupin ja Chrysler Groupin yhteistyön tulos. Phedraan mahtui muista poiketen seitsemän henkilöä, ja sen moottorit tulivat italialaisuudestaan huolimatta myös PSA:lta.


title: San Sebastiánin elokuvajuhlat

text: San Sebastiánin elokuvajuhlat (, ) ovat San Sebastiánin kaupungissa Espanjan Baskimaalla vuosittain syyskuussa järjestettävät elokuvajuhlat.


title: San Sebastiánin elokuvajuhlat

text: Elokuvajuhlat on järjestetty vuodesta 1953 lähtien. Ensimmäisinä vuosina juhlat keskittyivät pelkästään espanjankielisiin elokuviin, mutta vuodesta 1955 alkaen ne ovat olleet avoimia eri kielisille elokuville.


title: San Sebastiánin elokuvajuhlat

text: Juhlien pääpalkinto on Kultainen simpukka, joka myönnetään parhaalle elokuvalle. San Sebastián on Euroopan vanhimpia ja suurimpia elokuvajuhlia.


title: Lars Palmén

text: Lars Palmén (22. marraskuuta 1929 Helsinki – 9. marraskuuta 2011) teki työuransa työeläkkeiden parissa ja oli sen ohella aktiivinen vaikuttaja sulkapalloilun edistämisessä Suomessa.


title: Lars Palmén

text: Palmén opiskeli matematiikkaa ja sai valmistuttuaan työpaikan vakuutusmatemaatikkona vakuutusyhtiö Kalevassa. Kun työeläkeyhtiö Kalervo 1962 perustettiin, hänet nimitettiin sen toimitusjohtajaksi. Myöhemmin eläkeyhtiöiden yhdistyessä hänestä tuli Varman varatoimitusjohtaja, joskin viime vaiheissa hänet syrjäytettiin käytännön työstä.


title: Lars Palmén

text: Palmén toi sulkapallon Suomeen ja oli mukana perustamassa lajiliittoa. hän voitti kolme ensimmäistä sulkapallon Suomen-mestaruutta. Lisäksi hän saavutti seitsemän mestaruutta nelin- ja sekanelinpelissä.


title: Lars Palmén

text: Palmén toimi myös yleishyödyllisissä tehtävissä ja politiikan taustavaikuttajana. Lars Palmén oli innokas kalastaja.


title: Thusis

text: Thusis on kunta Sveitsissä Graubündenin kantonissa. Muttenin kunta yhdistettiin Thusisiin vuoden 2018 alussa. Vuoden 2016 lopulla näissä kahdessa kunnassa oli yhteensä 3 111 asukasta. Thusis sijaitsee Reinin toisen alkujoen Hinterrheinin sekä sen sivujoen Albulan laaksoissa.


title: Thusis

text: Valtatie 13 ja moottoritie A13 kulkevat Thusisin kautta. Rhätische Bahnin rautatie Chur – St. Moritz kulkee Thusisin kautta. Thusis on Albulan rautatien pohjoinen pääteasema.


title: Henrik Ehrnrooth

text: Henrik Ehrnrooth viittaa seuraaviin henkilöihin:


title: Nicotine Anonymous

text: Nicotine Anonymous (NicA) on kahdentoista askeleen ohjelmaan perustuva ohjelma henkilöille, jotka pyrkivät tupakoinnin lopettamiseen ja haluavat pidättäytyä nikotiinista. Toukokuussa 2008 kokouksia järjestettiin 38:ssä maassa. Suurin osa niistä pidettiin Yhdysvalloissa, jota seurasivat Kanada, Brasilia, Australia ja Iso-Britannia.


title: Nicotine Anonymous

text: Ensimmäiset kokoukset tupakoinnin lopettajille järjestettiin Kaliforniassa vuonna 1982. Liike toimi alun perin Los Angelesissa, ja pian San Franciscossa käynnistettiin toisen ryhmän toiminta itsenäisesti. Vuonna 1986 konferenssissa Bakersfieldissä perustettiin virallisesti toveriseura Smokers Anonymous, jonka nimi myöhemmin muutettiin Nicotine Anonymousiksi. Lyhenne NicA virallistettiin vuonna 2000.


title: Scott Brown (DJ)

text: Scott Alexander Brown (s. 28. joulukuuta 1972) on Glasgowista kotoisin oleva muusikko. Hänet tunnetaan Rave-musiikistaan, johon kuuluu mm. Happy hardcore, Hard trance, ja Gabber.


title: Scott Brown (DJ)

text: Hänen tunnetuimpia kappaleita ovat "Definition of a Bad Boy", "Synthetic Dreams", "Like An Angel" (Q-Tex), "Just Walk Away", "Rock Rock On", "Technophobia", "Fly With You", "Now Is The Time", "Elysium", "Neckbreaker", "Boomstick", "Fuzzy Muff", "Turn Up The Music", "Roll The Track" and "Taking Drugs?".


title: HMS Romulus (1940)

text: HMS Romulus (runkonumerot 27) oli Ruotsin laivaston Romulus-luokan hävittäjä. Alus valmistui 1935 Bacino e Scalin telakalla Napolissa Regia Marinan Spica-luokan torpedoveneenä ja Ruotsi osti aluksen 1940.


title: HMS Romulus (1940)

text: Alus laskettiin vesille 11. maaliskuuta 1936 Bacino e Scalin telakalla Napolissa nimettynä "RN Spicaksi" ja se otettiin 30. toukokuuta 1935 Regia Marinan palvelukseen.


title: HMS Romulus (1940)

text: Joulukuussa 1939 saapui Italiaan Ruotsista lähetystö, jonka tehtävänä oli selvittää mahdollisuudet ostaa sotalaivoja. Matka johti maaliskuussa 1940 Psilander- ja Romulus-luokkien alusten hankintaan. Neljä ostettua alusta lähtivät 14. huhtikuuta La Speziasta. Niiden matka kuitenkin keskeytyi Skaalefjordissa, kun Britannian kuninkaallisen laivaston hävittäjät pakottivat alukset Kirkwalliin. Diplomaattisten keskustelujen jälkeen alukset pääsivät 1. heinäkuuta jatkamaan matkaansa ja ne saapuivat 10. heinäkuuta Göteborgiin.


title: HMS Romulus (1940)

text: Alus poistettiin palveluksesta 15. elokuuta 1958.


title: Cut remix

text: Cut remix () on alkuperäisestä kappaleesta lyhennetty versio. Kappaleista tehtäessä Radio edit -versiota, tehdään niistä yleensä ensiksi Cut remix, jossa leikataan mm. kitarasoolo ja intro pois tai lyhennetään niitä. Cut remixiin yritetään saada sopimaan varsinainen melodia ja kappaleen kohokohdat.


title: Boyd Gordon

text: Boyd Gordon (s. 19. lokakuuta 1983 Unity, Saskatchewan) on kanadalainen jääkiekkoilija, joka teki kesällä 2016 sopimuksen NHL-seura Philadelphia Flyersin kanssa. Aiemmin hän on pelannut Washington Capitalsissa, Phoenix Coyotesissa ja Edmonton Oilersissa.


title: Boyd Gordon

text: Gordon pelasi Kanadan nuorten pääsarjassa WHL-liigan Red Deer Rebelsissä neljä kautta vuosina 1999–2003. Kauden 2001–2002 päätteeksi Washington Capitals varasi Gordonin NHL:n varaustilaisuuden ensimmäisellä kierroksella. WHL-uran päätteeksi Gordon osallistui jääkiekon nuorten MM-kisoihin keväällä 2003, ja voitti Kanadan maajoukkueessa hopeaa.


title: Boyd Gordon

text: Gordon siirtyi Washingtonin organisaatioon kaudella , jonka hän vietti osittain seuran farmijoukkueessa Portland Piratesissa. NHL-otteluita tulokkaalle kertyi 41. Seuraavan vuoden ajan Gordon edusti Piratesia. Kaudella Gordon jakoi taas peliajan NHL:n ja AHL:n välillä, tällä kertaa uuden farmijoukkueen Hershey Bearsin paidassa. Washingtonissa Gordon pelasi 25 ottelua.


title: Boyd Gordon

text: Kaudella Gordon vakiinnutti paikkansa Washingtonin kokoonpanossa, ja pelasi uransa tähänastisesti parhaan kauden. Gordon pelasi Washingtonissa vielä viisi seuraavaa kautta. Hän oli sivussa suurimman osan kaudesta selkävamman vuoksi. Kauden jälkeen Gordonin sopimus päättyi ja hänestä tuli vapaa pelaaja.


title: Boyd Gordon

text: Gordon siirtyi kahden vuoden sopimuksella Phoenix Coyotesiin kaudeksi . Gordon pelasi ensimmäisellä sopimuskaudellaan 75 ottelua ja toisellaan 48 ottelua Coyotesissa. Hän teki kesällä 2013 kolmivuotisen sopimuksen Edmonton Oilersin kanssa. Gordon pelasi kaksi kautta sopimuksestaan Oilersissa, kunnes kesällä 2015 Coyotes hankki hänet takaisin Oilersista vaihdossa Lauri Korpikoskeen. Hänen aloitusprosenttinsa 55,9 oli kaudella 2014–2015 koko liigan 11:ksi paras.


title: Boyd Gordon

text: Arizona Coyotesissa Gordon pelasi 65 ottelua kaudella 2015–2016. Seuraavaksi kaudeksi hän siirtyi Philadelphia Flyersiin, jonka kanssa hän teki sopimuksen lesällä 2016.


title: Chesterin tuomiokirkko

text: Chesterin tuomiokirkko () on Englannin kirkon Chesterin hiippakunnan tuomiokirkko. Kirkko on 950-luvulla perustetun anglosaksisen kappelin paikalla ja nykyisen rakennuksen varhaisimmat osat rakennettiin n. 1100. Kuningas Henrik VIII:n määräyksestä siitä tuli katedraali.


title: Itu (täsmennyssivu)

text: Itu tarkoittaa muun muassa seuraavaa:


title: Keijukalat

text: Keijukalat (Grammatidae) on ahvenkaloihin kuuluva kalaheimo. Heimon lajeja tavataan trooppisista vesistä Atlantin länsiosista. Useita keijukalalajeja pidetään myös riutta-akvaarioissa.


title: Keijukalat

text: Keijukalojen heimoon kuuluu 2 sukua ja lähteestä riippuen 9–12 lajia. Lajeja ovat muun muassa keijukala ("Gramma loreto"), surukeijukala ("Gramma melacara"), kultakeijukala ("Lipogramma klayi") ja aurinkokeijukala ("Lipogramma trilineatum"). Kooltaan ne ovat pienehköjä ja saavuttavat korkeintaan noin 10 cm:n pituuden. Ruumiinrakenteeltaan ne ovat pitkulaisia kaloja. Keijukalojen selkäevä ja pyrstöevä ovat pitkät. Myös rintaevät ovat pitkähköt ja niissä on yksi piikki. Lajien silmät ja suu ovat kookkaat. Keijukalalajien tyypillinen piirre on, että kylkiviivaa ei ole tai se on katkonainen. Keijukalat ovat hyvin värikkäitä kaloja ja usein väriyhdistelmien kontrasti on voimakas.


title: Keijukalat

text: Keijukalalajeja tavataan trooppisista vesistä Atlantin länsiosista. Ne elävät koralliriutoilla aina 350 metrin syvyyteen merenpinnasta. Kalat liikkuvat usein pienissä parvissa tai piilottelevat kivien ja korallien koloissa. Keijukalojen ravinto koostuu pienistä planktoneliöistä, mutta ne voivat syödä myös muiden kalojen ulkoloisia. Matalissa vesissä elävät "Gramma"-suvun lajit, kuten keijukala ja "Gramma brasiliensis" ovat suosittuja riutta-akvaarioiden kaloja, mutta syvemmällä eläviä lajeja pidetään harvemmin akvaarioissa.


title: Watch My Dance

text: Watch My Dance on kreikkalaisen Loukas Giorkasin kappale, jolla hän edusti Kreikkaa vuoden 2011 euroviisuissa. Kappale valittiin Kreikan edustuskappaleeksi 2. maaliskuuta  2011 pidetyssä Kreikan karsintafinaalissa. Kappale voitti ensimmäisen semifinaalin 133 pisteellä ja saavutti finaalissa seitsemännen sijan keräten 120 pistettä. Kappale esitettiin semifinaalissa viimeisenä esiintymisnumerolla 19 ja finaalissa numerolla 9.


title: Watch My Dance

text: Kappaleen nimi viittaa kreikkalaiseen zeibekiko-tanssiin, jossa yksi ihminen tanssii piirin keskellä.


title: Seven Years in Tibet (dokumenttielokuva)

text: Seven Years in Tibet on brittiläinen dokumenttielokuva vuodesta 1956. Dokumentti perustuu itävaltalaisen vuorikiipeilijän Heinrich Harrerin samannimiseen teokseen vuodelta 1952. Dokumentin ohjasi Hans Nieter ja se osallistui Cannesin elokuvajuhliin vuonna 1956.


title: Petra Frey (laulaja)

text: Petra Frey (s. 27. kesäkuuta 1978 Innsbruck) on itävaltalainen laulaja. Hän edusti Itävaltaa vuoden 1994 Eurovision laulukilpailussa Dublinissa Irlannissa, jossa hänen kilpailukappaleensa ”Für den Frieden der Welt” sijoittui 17. sijalle. Vuonna 2003 Frey osallistui uudestaan Itävallan Eurovisio-karsintaan ja saavutti Ralph Siegelin ja Bernd Meinungerin säveltämällä ja kirjoittamalla kappaleella ”This Night Should Never End” kilpailun toisen sijan. Ensimmäisen albuminsa "Bloß Träume im Kopf" Frey julkaisi 15-vuotiaana vuonna 1993.


title: Béla IV

text: Béla IV (1206 – 3. toukokuuta 1270) oli Unkarin kuningas vuodesta 1235 vuoteen 1270. Kuninkaan asema oli heikenynyt merkittävästi Bélan isä Andreas II:n kaudella ja Bélan yritykset vahvistaa kuninkaan asemaa loppuivat monolien sotaretkeen Unkariin. Monolit voittivat unkarilaiset Muhin taistelussa vuonna 1241 ja maa kärsi huomattavia tuhoja. Lopulta monolit kuitenkin vetäytyivät. Myöhemmällä kaudellaan Béla ajautui valtakamppailuun poikaansa Tapania vastaan. Tapanista tuli maan kuningas Bélan kuoltua vuonna 1270.


title: Béla IV

text: Béla IV syntyi vuonna 1206. Hänen isänsä oli Unkarin kuningas Andreas II. Vuosina 1225 - 1235 Béla toimi isänsä Andreas II nimittämänä Transilvanian herttuana. Virka oli uusi ja Béla johti maakuntaa yhdessä lähes vuosittain vaihtuvien voivodien kanssa. Unkarin kuninkaan asema oli heikentynyt Bélan isän valtakauden aikana. Kuningas oli ostanut maan mahtimiehiä puolelleen suurilla maalahjoituksilla, joka vahvisti paikallisten mahtimiesten asemaa kuninkaaseen nähden ja romutti maan vanhan linnaläänijärjestelmän. Béla alkoi arvostella isänsä politiikkaa vielä tämän eläessä ja Bélasta tuli maansa kuningas isänsä kuoltua vuonna 1235.


title: Béla IV

text: Valtaan noustessaan Béla ryhtyi keskittämään valtaa omiin käsiinsä. Hänen isänsä ajan neuvonantajia erotettiin ja maalahjoituksia peruutettiin. Tukea kuningas sai kirkolta ja alemmalta aatelistolta, kun taas ylimystö vastusti kehitystä kiihkeästi. Vallan keskittäminen kuninkaalle loppui kuitenkin pian yllättävän ulkoisen uhan takia. Tšingis-kaanin johtamat mongolit olivat luomassa suurta valtakuntaa ja he olivat nyt saapumassa Unkarin rajoille. Kiova oli valloitettu vuonna 1240. Béla yritti saada liittolaisia monoleja vastaan kumaaneista, mutta hieman ennen monolien saapumista he lähtivät Unkarista kiihtyneen väkijoukon surmattua erään heidän ruhtinaistaan. Liittolaisia ewi saatu myöskään lännestä, kun samaan aikaan Saksan keisari Fredrik II ja paavi Gregorius IX kiistelivät toistensa kanssa. Batu-kaanin johtamat mongolit vyöryivät lopulta Karpaaattien läpi ja he voittivat unkarilaiset Muhin taistelussa 11. huhtikuuta 1241. Béla IV joutui pakenemaan mongolien tieltä ensin Itävaltaan ja lopulta Dalmatiaan. Batu-kaani ja hänen joukkonsa lähtivät lopulta Unkarista takaisin Mongoliaan kesällä vuonna 1242 suurkaani Ögödein kuoltua. Unkari oli menettänyt arviolta 15–20% väestöstään mongolien hyökkäystä seuranneissa taisteluissa, taudeissa ja nälänhädässä.


title: Béla IV

text: Béla IV:llä oli nyt edessään pahoin tuhoutuneen maansa jälleenrakentaminen ja hän tarvitsi sen tehdäkseen ylimystön tuen. Béla alkoi antaa isänsäö tapaan suuria maalahjoituksia ja ylimystön oikeuksia loukanneita toimenpiteitä peruttiin. Väestökadon koettelemille alueille kutsuttiin uusia asukkaita. Maahan uudelleen kutsuttuja kumaaneja asutettiin Tonavan ja Tiszan väliselle tasanolle. Reinin ja Moselin alueelta saapui siirtolaisia Transsilvaniaan, jonne saapui myös leviävää valakialaisten asutusta. Unkarin kauppa vilkastui uusien maahanmuuttajien myötä ja Unkariin kehkeytyi myös uusi länsieurooppalainen kaupunkilaitos. Béla IV siirsi maansa pääkaupunin vanhasta Esztergomista Budaan. Mongolien sotaretkestä selviytyneet vanhan Budan (Óbuda) ja Pestin asukkaat siirrettiin uudelle Linnavuorelle. Maan paroneille kuningas ei kyennyt luomaan vastavoimaa ja maa jakautui keskenään kiistelevien paronien tukialueisiin. Aatelisto pakotti Bélan vahvistamaan isänsä aikanaan solmiman kultaisen bullan, jolla aatelisto oli saanut vapauksia ja oikeuksia. Aateliset saivat myös oikeuden osallistua Székesfehérvárissa pidettävään valtakunnalliseen kokoukseen, mitä pidetään Unkarin valtiopäivälaitoksen alkuna.


title: Béla IV

text: Béla IV pyrki vahvistamaan maatansa ulkopoliittisesti mongolien sotaretken jälkeen. Avioliittojen kautta hän loi suhteita Ranskan ja Napolin Anjou-sukuun. Unkarin valtaa yritettiin levittää Itävaltaan. Maan viimeinen Babenberg-suvun ruhtinas Fredrik II Riitaisa sai surmansa taistelussa unkarilaisia vastaan vuonna 1246 ja unkarilaiset miehittivät Steiermarkin alueen. Pian unkarilaiset joutuivat kuitenkin vetäytymään Böömin kuningas Ottokar II:n uhkaamana. Sotia käytiin myös Nemanjić-dynastian hallitsemaa Serbiaa vastaan ja Zadar Dalmatiassa menetettiin Venetsialle. Béla pyrki luomaan tiiviimpiä suhteita kumaaneihin, joiden hän uskoi voivan auttaa mahdollisen uuden monolien sotaretken varalta. Bélan poika István (myöhemmin Tapani V) otti vaimokseen kumaaniprinsessa Erzsébetin eli Elisabetin. Béla ajautui sittemm9in valtataisteluun oman poikansa kanssa ja maan aateli päätyi tukemaan Tapania isäänsä vastaan. Béla kuoli 3. toukokuuta 1270. Hänen poikansa Tapani II hallitsi maata vain kahden vuoden ajan. Tapanin ohella Béla IV:llä oli toinen poika ja seitsemän tytärtä vaimonsa Bysantin keisari Theodoros I Laskariksen tytär Maria Laskariksen kanssa. Parin tyttäristä tunnetuin lienee Unkarin Pyhä Margaret.


title: Kansalaisen osallistumisympäristö

text: Kansalaisen osallistumisympäristö on oikeusministeriön hanke, joka tuottaa kansalaisyhteiskunnan, päättäjien ja hallinnon käyttöön verkkopalveluita.


title: Kansalaisen osallistumisympäristö

text: Kansalaisen osallistumisympäristö -hanke tuottaa vuosina 2011-2013 verkkopalveluita, jotka edistävät kansalaisten, päättäjien ja hallinnon välistä vuorovaikutusta. Tarkoitusta varten hankkeessa kehitetään keskustelufoorumeita sekä palveluita kyselyjen, aloitteiden ja lausuntojen järjestämiseksi.


title: Kansalaisen osallistumisympäristö

text: Hankkeeseen osallistuu Oikeusministeriön lisäksi muita ministeriöitä, kansalaisjärjestöjä, kuntia, virastoja, eduskunta, tutkimuslaitoksia ja muita julkisen sektorin toimijoita.


title: Klasiesjoen luolat

text: Klasiesjoen luolat (joskus: "Klasies") ovat Klasiesjoen itäpuolella olevia luolia Etelä-Afrikassa Tsitsikamman luonnonsuojelualueen rannikolla Itä-Kapin maakunnan Humansdorpissa. Sen kolmesta luolasta ja kahdesta korkean kallion juurella olevasta suojasta on löytynyt noin 125 000 vuoden takaisia ihmisasutuksen jäänteitä, jotka olivat 20 metrin paksuisessa kerrostumassa.


title: Klasiesjoen luolat

text: Etelä-Afrikan hallitus on ehdottanut 1998 niiden liittämistä Maailmanperintöluetteloon.


title: Animals (This Town Needs Guns)

text: Animals on brittiläisen indierockyhtye This Town Needs Gunsin debyyttialbumi. Yhtye oli ensimmäistä pitkäsoittoaan ennen julkaissut yhden EP-levyn ja split-albumin. "Animals" julkaistiin Iso-Britanniassa 13. lokakuuta 2008 BSM Recordsin kautta ja 10. maaliskuuta 2009 Yhdysvalloissa Sargent Housen kautta.


title: Animals (This Town Needs Guns)

text: "Animals"in nauhoitukset aloitettiin vuoden 2008 maaliskuun alussa Lodge Studiosilla, Northamptonissa. Nauhoittaminen tapahtui satunnaisissa jaksoissa maalis- ja toukokuun välillä. Viimeiset äänitykset saatiin valmiiksi 26. toukokuuta, minkä jälkeen albumia alettiin miksaamaan. Lopullinen miksaus albumista valmistui kesäkuun alussa.


title: Animals (This Town Needs Guns)

text: Albumin kappaleesta "Panda" julkaistiin promovideo yhtyeen kotisivuilla ja levy-yhtiön YouTube-sivulla 3. syyskuuta 2008. Kappale ei kuitenkaan ollut virallinen single. Yhtye julkaisi 28. helmikuuta 2009 albumin kappaleista "Panda" ja "Baboon" äänitetyt liveversiot "Live Acoustics" -nimisenä digitaalisena albumina.


title: Animals (This Town Needs Guns)

text: "Animals"in musiikillinen tyyli ja äänimaailma on verrattain erilainen verrattuna yhtyeen aikaisempaan tuotantoon. Albumilla tulee esiin yhtyeen progressiivinen, kokelevampi puoli. Kitaristi Tim ja rumpali Chris Collisin tekninen, mutta silti entistä melodisempi soitto erikoisia tahtilajeja sekoittaen ja soitinten välinen monimutkainen aksentointi on entistä suuremmassa osassa. Albumilla pyrittiin myös mahdollisimman luonnollisen kuuloiseen äänimaailmaan, minkä vuoksi soittimissa ei aiemmasta tuotannosta poiketen käytetty juurikaan kaikua, raskasta säröä tai muita efektejä. Efektien poisjättäminen mahdollisti yhtyeen musikaalisuuden sekä teknisen ja entistä melodisemman soiton todella tulevan esille.


title: Animals (This Town Needs Guns)

text: Albumin nimeen "Animals" () viitaten jokainen albumin kappale on nimetty jonkin eläimen mukaan. Niiden oli alkuperäisesti tarkoitus olla vain projektinimiä kappaleille, mutta kun uudelleennimeäminen oli yhtyeelle liian vaikeaa ne pysyivät muuttumattomina.


title: HTC Desire

text: HTC Desire on HTC:n valmistama älypuhelin. Sen koodinimi oli Bravo ja se julkaistiin 16. helmikuuta 2010 Yhdysvalloissa.


title: HTC Desire

text: Puhelimen käyttöjärjestelmä on Android 2.1, mutta päivitykset Android 2.2:een ja 2.3:een ovat saatavilla.


title: HTC Desire

text: HTC Desiren ensimmäisissä versioissa näyttö oli valmistettu Amoled-tekniikalla, mutta näyttöjen tuotantovaikeuksien vuoksi HTC siirtyi käyttämään näissä puhelimissa super-lcd-näyttöjä.


title: HMS Remus (1940)

text: HMS Remus (runkonumerot 28) oli Ruotsin laivaston Romulus-luokan hävittäjä. Alus valmistui 1935 Bacino e Scalin telakalla Napolissa Regia Marinan Spica-luokan torpedoveneenä ja Ruotsi osti aluksen 1940.


title: HMS Remus (1940)

text: Alus laskettiin vesille 22. huhtikuuta 1934 Bacino e Scalin telakalla Napolissa nimettynä "RN Astoreksi" ja se otettiin 1935 Regia Marinan palvelukseen.


title: HMS Remus (1940)

text: Joulukuussa 1939 saapui Italiaan Ruotsista lähetystö, jonka tehtävänä oli selvittää mahdollisuudet ostaa sotalaivoja. Matka johti maaliskuussa 1940 Psilander- ja Romulus-luokkien alusten hankintaan. Neljä ostettua alusta lähtivät 14. huhtikuuta La Speziasta. Niiden matka kuitenkin keskeytyi Skaalefjordissa, kun Britannian kuninkaallisen laivaston hävittäjät pakottivat alukset Kirkwalliin. Diplomaattisten keskustelujen jälkeen alukset pääsivät 1. heinäkuuta jatkmaan matkaansa ja ne saapuivat 10. heinäkuuta Göteborgiin.


title: HMS Remus (1940)

text: Alus poistettiin palveluksesta 15. elokuuta 1958.


title: Langanojärvi

text: Langanojärvi (myös: "Kore") on järvi Etiopiassa Isossa hautavajoamassa Oromian maakunnassa, noin 200 kilometrin päässä Addis Abebasta. Se sijaitsee 1 585 metrin korkeudessa Abijattajärven itäpuolella.


title: Langanojärvi

text: Langanojärven vesi on punaisenruskeaa, mikä johtuu järven sisältämistä mineraaleista. Järvessä on muutamia virtahepoja, ympäröivässä luonnossa esiintyy colobus- ja muita apinoita sekä runsaasti lintuja. Järven ympärille on rakennettu useita hotelli- ja virkistysalueita, joista käsin järjestetään tutustumisretkiä alueen luontoon ja kyliin. Kylissä asutaan nykyisin enimmäkseen taloissa, mutta olkimajatkin ovat vielä käytössä.


title: Moving Anthropology Student Network

text: Moving Anthropology Student Network (MASN) on 2005 perustettu antropologian opiskelijoita yhdistävä kansainvälinen verkosto. Verkostoon voi liittyä kuka tahansa antropologiaa tai lähitieteitä opiskeleva tai aiheesta kiinnostunut. Tällä hetkellä verkostossa on jäseniä yli 60 maasta.


title: Moving Anthropology Student Network

text: Helpoiten toimintaan pääsee mukaan osallistumalla MASN'in järjestämiin konferensseihin. Konferenssit ovat järjestöön kuuluvien paikallisten opiskelijoiden organisoimia, voittoa tavoittelemattomia, ja niiden osallistumiskustannukset on pystytty pitämään edullisina. Konferensseja on järjestetty tähän mennessä Itävallassa, Kroatiassa, Puolassa, Saksassa, Italiassa ja Sloveniassa. Viimeisin konferenssi järjestettiin toukokuussa 2011 Kroatian Ludbregissa.


title: Porno for Pyros (albumi)

text: Porno for Pyros on yhdysvaltalaisen Porno for Pyros -rockyhtyeen ensimmäinen studioalbumi, joka julkaistiin 27. huhtikuuta 1993. Albumin julkaisu viivästyi useita kertoja, koska levy-yhtiö Warner Bros. ei ollut tyytyväinen albumin alkuperäiseen kansikuvaan. Kansikuvan oli tarkoitus olla raketti, jonka kylkeen on kuvattu hakaristi Daavidintähden sisällä. Niiden sijaan raketin kylkeen kuvattiin lopullisessa versiossa pirun pää.


title: Porno for Pyros (albumi)

text: Albumilta julkaistiin kaksi singleä, kappaleet ”Pets” ja ”Sadness”, sekä kolme promosingleä, kappaleet ”Cursed Female”, ”Cursed Male” ja ”Meija”. ”Pets” sijoittui ykköseksi Alternative Songs -listalla.


title: Porno for Pyros (albumi)

text: Yhtye perustettiin vuonna 1992 juuri hajonneen Jane’s Addictionin raunioille. Jane’s Addictionin laulaja Perry Farrell ja rumpali Stephen Perkins perustivat yhtyeen yhdessä kitaristi Peter DiStefanon ja basisti Martyn LeNoblen kanssa. Se alkoi tehdä albumia vielä samana vuonna.


title: Porno for Pyros (albumi)

text: Albumin ja yhtyeen musiikkityyliä on verrattu Jane’s Addictionin tyyliin. Albumin kappaleet ”Blood Rag” ja ”Bad Shit” olivat alun perin Jane’s Addictionin keskeneräiseksi jääneitä kappaleita, jotka Porno for Pyros levytti albumilleen. Albumilla on paljon funk-vaikutteita, kuten slap-tyylinen bassonsoitto. Lisäksi monissa kappaleissa käytetään rockyhtyeelle harvinaisempaa soitinta, huuliharppua.


title: Porno for Pyros (albumi)

text: Albumin kappaleet ja osa niiden sanoituksista ovat saaneet inspiraationsa Los Angelesin vuoden 1992 mellakoista, jotka tapahtuivat ennen kuin yhtye alkoi tehdä albumiaan. Etenkin kappaleet ”Porno for Pyros” ja ”Black Girlfriend” viittaavat mellakoihin.


title: Porno for Pyros (albumi)

text: Vajaa kuukausi julkaisunsa jälkeen albumi pääsi Billboard 200 -listalle. Ensimmäisellä viikollaan se saavutti parhaan sijoituksensa ollen listan kolmas. Albumi putosi kärkisijoilta nopeasti, mutta vietti listalla yhteensä 21 viikkoa. Lisäksi albumi pääsi listoille Isossa-Britanniassa, Australiassa ja Uudessa-Seelannissa. Suurempi suosio rajoittui kuitenkin Yhdysvaltoihin, missä albumi saavutti kulta-sertifikaatin heinäkuussa 1993.


title: Porno for Pyros (albumi)

text: Albumin singleistä parhaiten menestyi ”Pets”, joka oli ensimmäisellä sijalla Alternative Songs -listalla. Kappale ylsi myös Billboard Hot 100 -listalle ja Britannian singlelistalle.


title: Operation Freakout

text: Operation Freakout ("Operation PC Freakout") oli amerikkalaisten skientologien salainen toimi, jolla se pyrki tekemään vaarattomaksi journalisti ja kirjailija Paulette Cooperin. Syynä tähän oli Cooperin harjoittama julkinen kritiikki skientologiakirkkoa kohtaan. Yhdysvaltain skientologiakirkon GO-osasto teki tai teetätti monta muutakin salaista operaatiota 1970-luvulla skientologien vastustajia kohtaan, kunnes osasto hajotettiin liittovaltion poliisin pidätettyä monia skientologiakirkon johtohenkilöitä 1970-luvun lopuilla.


title: Operation Freakout

text: Cooper alkoi tutkia skientologiakirkon toimia 1968 ja julkaisi Queen-lehdessä skientologeja jyrkästi arvostelevan artikkelin vuonna 1969.


title: Operation Freakout

text: Skientologit pyrkivät ensin häiritsemällä ja oikeustoimin estämään Paulette Cooperin paljastuskirjana pidetyn vuoden 1971 "The Scandal of Scientologyn" levityksen. Vuoden 1972 alussa skientologit pyrkivät hankkimaan tietoja Cooperista, jotta tätä voitaisiin "käsitellä". Cooperia häirittiin mm. puhelimella ja naapureille lähetetyin syytöskirjein. Häirintä Cooperia vastaan oli käynnissä, ja Coper vastasi skientologien oikeusjuttuun vaatien korvauksia häneen kohdistuvasta häirinnästä, mihin skientologit vastasivat kiihdyttämällä toimiaan. Cooperin puhelinnumeroa levitettiin ja annettiin ymmärtää tämän olevan prostituoitu. Joku liitti Cooperin pornopostituslistalle. Tähän viittas myös Cooperin naapureille levitetty tieto, että Cooperilla olisi sukupuolitauti. Cooper sai myös nimettömiä tappouhkauksia.


title: Operation Freakout

text: Skientologit hankkivat joulukuussa 1972 murtautumalla Cooperin asunnosta kirjoitusvälineet, joilla kirjoitettiin pommiuhkauksia muun muassa skientologiakirkkoa vastaan. Näin saatiin tekaistuksi syyte Cooperia vastaan. Seurannut oikeustaistelu kulutti Cooperin rahat, vaikka syyte lopulta raukesikin 1975.


title: Operation Freakout

text: Itse operaatio Freakout olisi ollut Cooper lavastaminen arabimaan konsulaattia vastaan tehdyn pommiuhkauksen tekijäksi. Ennen operaation aloittamista FBI-kuitenkin pääsi skientologien jäljille. Vuonna 1977 skientologien edustaja kertoi poliislle, että Cooper oli ollut tarkoitus raivata pois kirkkoa arvostelamasta sulkemalla hänet joko vankilaan tai mielisairaalaan.


title: Operation Freakout

text: Skientoogit ovat monta muutakin kertaa häirinneet raskaasti vastustajiaan. kirkon virallisten tietojen mukaan häiritsijät ovat aina toimineet omin päin ja heidät on erotettu skientologiakirkostan.


On the Equilibrium of Heterogeneous Substances on yhdysvaltalaisen insinöörin ja matemaatikon Willard Gibbsin kirjoittama termodynamiikkaa käsittelevä teos. Se on saksalaisen fyysikon Hermann von Helmoltzin vuonna 1882 julkaistun teoksen ""Thermodynamik chemischer Vorgänge"" ohella yksi termodynamiikan perustaneista teoksista. Teokset muodostavat yhdessä kemiallisen termodynamiikan ja suurelta osin fysikaalisen kemian perustan.


title: On the Equilibrium of Heterogeneous Substances

text: Gibbsin teoksessa yhdistettiin kemiallisia, fysikaalisia, sähköisiä ja sähkömagneettisia ilmiöitä koherentiksi järjestelmäksi ja näin luotiin kemiallisen termodynamiikan perusta. Teoksessa esitellään uusia käsitteitä, kuten kemiallinen potentiaali ja Gibbsin vaihesääntö. Yhdysvaltalainen kirjailija Bill Bryson kuvailee teosta termodynamiikan ""Principiaksi".


text: Teos julkaistiin vuosina 1875–1878 osissa suhteellisen tuntemattomassa yhdysvaltalaisessa tieteellisessä julkaisussa "Transactions of the Connecticut Academy" ja se pysyi varsin tuntemattomana kunnes Wilhelm Ostwald käänsi sen saksaksi ja Henry Louis Le Chatelier ranskaksi.


title: Office of Special Affairs

text: Office of Special Affairs (aikaisemmin "Guardian's Office", lyhenne "GO") on vuonna 1966 perustetu skientologien osasto, jonka tehtävänä on suhteet muihin tahoihin. Yleensä GO mainitaan eräänlaisena salaisena palveluna, joka hyökkäsi varsinkin 1970-luvuilla monia skientologien kriitikoita vastaan.


title: Office of Special Affairs

text: 1970-luvulla jotkut GO:n jäsenet olivat niin innokkaita tehtävästään, että kymmenen heistä sai vankeustuomion Yhdysvaltojen virastoihin tehdystä murto- ja salakuunteluhyökkäyksistä. Kun Guardian’s Officen maine oli tahraantunut liikkeen sisällä ja ulkopuolella, sen nimeksi vaihdettiin vuonna 1983 OSA ("Office of Special Affairs").


title: Lassila (Noormarkku)

text: Lassila () on kylä Noormarkussa Porissa. Kylässä on 200 asukasta (2013).


title: Lassila (Noormarkku)

text: Lassilassa on kirkko ja kauppa. Lassilan kyläkeskus sijaitsee Lavian Karhijärvestä Noormarkun Inhottujärveen laskevan Lassilanjoen varrella. Lassila on Noormakun itäisen osan keskus. Alueen pienempiä kyliä ovat Lassilan pohjoispuolella sijaitsevat Kairila ja Harhala. Lassilan kautta kulkee Noormarkun ja Lavian välinen seututie 256, jota pitkin on 24 kilometriä Noormarkun keskustaan, 45 kilometriä Porin keskustaan ja 25 kilometriä Lavialle. Lassilaan oltiin perustamassa oma kirkkoherrakunta 1922, mutta asia raukesi vuoteen 1928 mennessä. Tuohon aikaan tämä olisi merkinnyt oman kunnankin perustamista .


title: Ï

text: Ï ( ï ) on latinalaiseen aakkostoon sovellettu kirjain.


title: Ï

text: Kirjainta ⟨ï⟩ (i+erokepisteet) käytetään joissain kielissä, kun ⟨i⟩ on toisen vokaalin perässä, mutta vokaalit kuuluvat eri tavuihin, kuten ranskan "maïs" (/ma.is/, maissi); ilman erokepisteitä ⟨i⟩ kuuluu diftongiin ⟨ai⟩: "mais" (/mɛ/, mutta). Myös hollannin "Oekraïne" (/ukrɑːˈinə/, Ukraina), ja joissain englannin lainasanoissa, kuten "naïve" ( /nɑːˈiːv/ tai /naɪˈiːv/, naiivi).


title: Ř

text: Ř (ř), "r ja hattu", on tšekin, sleesian ja sorbin kielissä esiintyvä kirjain. Sorbissa se ääntyy soinnittomana postalveolaarisena frikatiivina  ja sleesiassa taas soinnillisena retrofleksisena frikatiivina . Tšekkiläinen ääntämys puolestaan on kuin hankausäänteen ja täryäänteen välimuoto  eli suunnilleen kuin tärytön r-äänne (ei kuitenkaan puolivokaali  niin kuin englannin r-kirjain). Tšekkilasten sanotaan oppivan sen lausumisen yleensä viimeisenä äidinkielensä äänteistä, ja muunkielisten on vaikea koskaan oppia ääntämään sitä oikein.


title: Ř

text: Näyte tšekkiläisestä ääntämyksestä:


title: Ř

text: Seuraavassa tšekkiläisessä esimerkkilauseessa ř-kirjain esiintyy lähes jokaisessa sanassa:


title: Karvisen riemujuhla

text: Karvisen riemujuhla () on vuonna 2008 suoraan DVD:lle julkaistu tietokoneanimaatioelokuva, jonka ohjasi Mark A.Z. Dippé. Elokuvan käsikirjoitti Jim Davis ja nimikkoroolissa ääninäytteli Frank Welker. Elokuva esitettiin Suomessa ensi kerran 4. joulukuuta 2011 MTV3-kanavalla.


title: Karvisen riemujuhla

text: Karvinen lukee Oskulle kirjaa huumorin syntymisestä. Kirjan mukaan maailman ensimmäinen oikeasti hauska tyyppi oli sammakko nimeltä Freddy. Hän oli juonut vettä hupilähteestä ja muuttunut hauskaksi. Freddyn kotimetsän muutkin asukkaat kuulivat asiasta ja joivat myös tästä lähteestä. Niin koko metsästä tuli hauska ja se nimmettiin Taikametsäksi.


title: Karvisen riemujuhla

text: On jokavuotisen Riemujuhlan (eng. Fun Fest) aika. Ne järjestetään jo 30. kerran. Esko aikoo esittää diskotanssin, jonka on esittänyt jo ensimmäisestä kerrasta asti. Karvinen ja Arlene aikovat esittää tangoa, mutta Karvinen ei halua pukea hassun näköistä asua päälleen. Niinpä Arlene pyytää hurmurikissa Ramonea parikseen ja tämä suostuu. Karvinen tulee mustasukkaiseksi ja päättää, että hän ja Osku tekevät vielä paremman esityksen juhliin.


title: Karvisen riemujuhla

text: Riemujuhlan harjoitukset alkavat ja Karvinen ja Osku yrittävät pitää jonkinlaista esitystä, mutta harjoituksia seuraava yleisö vain tylsistyy. Silloin Karvinen tajuaa, että hänen huumorintajunsa on kadonnut. Osku löytää heidän aiemmin lukemansa kirjan välistä kirjekuoren. He avaavat sen ja sieltä löytyy kartta hupilähteelle. Kaverukset päättävät lähteä sinne, että Karvinen saisi huumorintajunsa takaisin ennen juhlia.


title: Karvisen riemujuhla

text: Matkalla Karvinen ja Osku kohtaavat esteitä, jotka he selvittävät kunnialla. Kun he pääsevät hupilähteelle, Karvinen hörppii innoissaan vettä ja polskii siinä. Silloin kuuluisa, huomattavasti vanhentunut Freddy-samakko saapuu paikalle ja kertoo että hupilähteen paikkaa on siirretty, ja että Karvinen hörppii jätevettä.


title: Karvisen riemujuhla

text: Freddy alkaa kouluttaa Karvista opettamalla hänelle ensin perusjuttuja. Lopuksi Karvisen ja Oskun pitää ylittää Totuuden virta, jotta Freddy voi kertoa heille missä hupilähde nykyisin sijaitsee.


title: Karvisen riemujuhla

text: Karvinen ja Osku joutuvat nyt kiipeämään jyrkän vuoren huipulle, koska hupilähde on siellä. Heillä alkaa olla kiire, koska Riemujuhla on alkamaisillaan. Vuoren huipulla Freddy odottaa heitä. Nyt Karvinen pääsee uimaan oikeassa hupilähteessä. Hän ottaa vettä mukaan ja lähtee Oskun kanssa riippuliitimellä takaisin sarjakuvatehtaalle.


title: Karvisen riemujuhla

text: Riemujuhlaa juontaa Ramone. Hän ilmoittaa, että Karvinen ja Osku ovat estyneitä ja yleisö pettyy. Silloin koneenkäyttäjä Elias ilmoittaa, että Karvinen ja Osku ovat saapuneet paikalle, ja että he esittävät toisen ohjelmanumeron. Yleisö riemastuu. Karvinen aikoo hörpätä hupilähteen vettä ennen esitystä, mutta pullo on hajonnut ja vesi valunut pois. Karvinen pettyy, kun katsoo Ramonen hurmaamisia Arlenea kohtaan ja rikkoutunutta pulloa. Hän poistuu takapihalle.


title: Karvisen riemujuhla

text: Takapihalla ollessaan Karvinen tapaa Freddyn, joka kertoo, että hupilähteen vesi on oikeasti tavallista vettä. Kun ihmiset luulevat juovansa ihmevettä, he tuntevat, että heistä tulee yhtäkkiä hupiveikkoja, ja että huumori on oikeasti jokaisen sisimässä. Karvinen päättää, että hän tanssii sittenkin tangoa.


title: Karvisen riemujuhla

text: Ramonen ja Arlenen tanssiesitys keskeytyy, kun Karvinen pemahtaa tangoasussaan paikalle. Hän kiskaisee Ramonea kädestä, mutta käsi irtoaa ja paljastuu, että Ramone onkin kone. Seuraavaksi Karvinen kiskoo Ramonesta muitakin raajoja, kunnes jäljellä on vain pää ja rinta. Karvinen irrottaa pään ja käy ilmi että Misu ohjasi Ramonea. Karvinen ja Arlene järkyttyvät ja Misu poistuu paikalta. Parivaljakko jatkaa tanssia ja he saavat täydet pisteet.


title: Karvisen riemujuhla

text: Elokuva sisältää viittauksia elokuvaan Karvinen herää todellisuuteen. Riemujuhlan harjoituksissa edellisen elokuvan lopussa sarjakuvamaailmaan tulleet chihuahuat esittävät esityksen. Myös kulkukissa Sepi kulkeutui sarjakuvamaailmaan ja hän esitti saman laulun harjoituksissa, minkä esitti aidalla aiemmassa elokuvassa.


title: Thomas Savery

text: Thomas Savery (noin 1650–1715) oli englantilainen höyrykoneen keksijä. Hän syntyi Shilstonessa Devonissa.


title: Thomas Savery

text: Savery oli sotilasinsinööri, joka saavutti kapteenin arvon 1702. Hän vietti vaapa-aikaansa tekemällä kokeita mekaanisilla laitteilla. Vuonna 1696 hän sai patentin lasin ja marmorin kiillotuskoneelle. Savery työskenteli myös lääkintäjoukoissa, järjestäen lääketoimituksia laivastolle. Tehtäviensä vuoksi hän kävi Dartmouthissa, jossa hän luultavasti oli yhteydessä Thomas Newcomeniin.


title: Thomas Savery

text:
Kesäkuun 2. 1698 Savery patentoi varhaisen höyrykoneen, ""Uusi keksintö veden nostamiseen ja satunnaiseen liikkeen tuottamiseen kaikenlaisissa myllyissä tulen voimalla, mikä on suureksi avuksi kaivosten tyhjentämisessä vedestä, kaupunkien veden tuottamisessa ja kaikkissa myllyissä, joissa ei ole käytettävissä vesi- tai tuulivoimaa."" Hän esitteli koneen Royal Society'lle 14. heinäkuuta 1699. Patenttia ei oltu varustettu kuvilla eikä kuvauksella, mutta Savery kuvasi konetta vuonna 1702 kirjassaan ""The Miner's Friend; or, An Engine to Raise Water by Fire"", jossa hän väitti sen pystyvän pumppaamaan vettä kaivoksista.
Saveryn höyrykoneessa ei ollut mäntää eikä muita liikkuvia osia kuin hanat. Sitä käytettiin kehittämällä ensin kattilassa höyryä, mikä sitten johdettiin käyttöastiaan ja siitä putkella pumpattavaan veteen. Kun järjestelmä oli kuuma, hana kattilaan suljettiin ja käyttöastiaa jäähdytettiin. Tämä sai höyryn käyttöastiassa tiivistymään ja synnyttämään alipaineen, jolloin ilmanpaine työnsi veden käyttöastiaan. Tällöin hana veteen suljettiin ja hana pohjasta ylös nousevaan putkeen aukaistiin samoin kuin hana kattilaan, jolloin höyrynpaine työnsi veden pois astiasta nousuputkea ylös.


title: Thomas Savery

text: Savery piti voimakkaasti huolta tuodakseen esille höyrykoneensa tehon ja hän oli ensimmäinen joka käytti sanaa "hevosvoima". Tämä höyrypumppu ei kuitenkaan ollut kovin käyttökelpoinen, koska se tuhlasi energiaa ja sen juotokset eivät kestäneet kovaa painetta. lisäksi pumppu otti vettä sisään vain ilmanpaineella, joten syvissä kaivoksissa olisi tarvittu sarja pumppuja.


title: Thomas Savery

text: Saveryn alkuperäinen patentti antoi vain 14 vuoden suojan. Seuraavana vuonna parlamentti hyväksyi lain, joka pidensi hänen patenttinsa suoja-aikaa vielä 21:llä vuodella. Laki tunnettiin "tulikonelakina". Patentti kattoi kaikki tulella toimivat pumput ja Thomas Newcomen oli pakotettu yhteistyöhön Saveryn kanssa. Vuonna 1712 asia järjestettiin niin, että Newcomenin paremmin suunniteltua höyrykonetta markkinoitiin Saveryn patentin alla. Newcomenin höyrykoneen työpaineena oli vain ilmanpaine. Tuohon aikaan tämä oli järkevä ratkaisu, kun mäntien tiivisteinä jouduttiin käyttämään hamppua ja paineastioita ei saatu kovin kestäviksi. Newcomenin koneessa hyödynnettiin ranskalaisen Denis Papinin mäntäratkaisua. Newcomenin kone oli ensimmäinen, jota hyödynnettiin menestyksellä kaivoksissa.


title: Thomas Savery

text: Saveryn kuoleman jälkeen vuonna 1715 patentin ja lain oikeudet siirrettiin yritykselle "The Proprietors of the Invention for Raising Water by Fire". Tämä yritys lisensioi muita valmistamaan ja käyttämään Newcomenin höyrykonetta laskuttaen 420 puntaa rojalteina vuosittain höyrykoneen käytöstä. In one case a colliery paid the Proprietors £200 per year and half their net profits "in return for their services in keeping the engine going". Tulikonelaki raukesi 1733, neljä vuotta Newcomenin kuoleman jälkeen.


title: Thomas Savery

text: Sanomalehdessä ilmoitettiin maaliskuussa 1702, että Saveryn höyrykone oli valmis käyttöön ja se oli nähtävissä keskiviikko- ja launtai-iltapäivisin hänen työhuoneellaan Salisburyssä. Yksi hänen koneistaan asennettiin Yorkin rakennusyhtiöön. Myöhäisempien kuvausten mukaan höyrykone tuotti höyryä "8 - 10 kertaa voimakkaampana kuin ilma", mutta hajotti samalla koneen liitokset pakottaen keksijän juottamaan ne uudelleen. Eräs kone rakennettiin vesipumppaamoon Hampton Courtiin ja yksi toimi 18 vuotta Camden Housessa Kensingtonissa. Vain muutamaa Saveryn höyrypumppua kokeiltiin kaivoksissa, mutta ne kaikki epäonnistuivat.


title: Jockstraps

text: Jockstraps on miehille tarkoitettu alusvaatemalli. Jockstrapsit on suunniteltu aktiiviselle liikkujalle, ne tukevat miehen sukuelimiä, mutta eivät rajoita tai haittaa muuta liikkumista. Jockstrapseilla on pitkä historia esimerkiksi Yhdysvalloissa, mutta Euroopassa ja Suomessa jockstrapsit ovat suhteellisen tuntemattomat. Nykyisin toiminnallisuus ja mukavuus on saanut siirtyä taka-alalle ja isot muotitalot ovat alkaneet valmistaa jockstrapseja oman muotimerkkinsä alla. Jockstrapseja valmistaa nykyään mm. Diesel, Calvin Klein ja Puma.


title: Ferrari FF

text: Ferrari FF on Ferrarin Geneven autonäyttelyssä 1. maaliskuuta 2011 esittelemä automalli.


title: Ferrari FF

text: FF on varustettu 6262cc V12 -moottorilla, joka tuottaa 485kW (651hv) @ 8000r/min ja 683Nm @ 6000r/min.


title: Ferrari FF

text: Ferrarin mukaan kyseessä on maailman nopein neljän hengen automalli. FF on Ferrarin historian ensimmäinen nelivetoinen tuotantoauto. Ferrari GTC4Lusso on seuraaja mallille.


title: Ferrari 458 Italia

text: Ferrari 458 Italia on Frankfurtin autonäyttelyssä vuonna 2009 esitelty keskimoottorinen ja kaksipaikkainen superauto. Se korvasi Ferrari F430:n. Auton muotoilusta on vastanut edellisten mallien tapaan Pininfarina. Kevyestä alumiinista valmistettu kori on muotoiltu siten, että 200 km/h vauhdissa auto tuottaa 140 kg downforcea. Uutta on esim. eturitilässä olevat pienet taipuvat siivet, jotka lisäävät downforcea ja vauhdin lisääntyessä pienentävät ilmanvastusta. Auton paino (1 380 kg) on jaettu suhteessa 42/58, mikä takaa oivallisen ajodynamiikan. Michael Schumacher on ollut mukana suunnittelemassa auton sisustaa entistä paremmaksi kuljettajan näkökulmasta. Suunnittelun tuloksena on syntynyt mm. täysin uusi ohjauspyörä.


title: Ferrari 458 Italia

text: Mallissa on käytetään Californiasta tuttua 7-portaista kaksoiskytkin vaihteistoa sekä twin wishbone jousitusta. Ohjausjärjestelmää on päivitetty ja jarrut pysäyttävät auton sadasta nollaan 32,5 metrissä.


title: Ferrari 458 Italia

text: Vuonna 2015 esitelty Ferrari 488 korvasi 458 Italian.


title: Huế Phật Đảnin ammuskelu

text: Huế Phật Đảnin ammuskelu tapahtui 8. toukokuuta 1963 Huến kaupungissa Etelä-Vietnamissa. Ammuskelussa sai surmansa yhdeksän aseistautumatonta buddhalaista siviiliä. Ampujat olivat Etelä-Vietnamin presidentin Ngô Đình Diệmin hallituksen armeijan ja turvallisuusjoukkojen jäseniä. Armeija ja poliisi ampuivat kranaatteja hallitusta vastaan mieltä osoittaneeseen joukkoon. Hallitus oli kieltänyt buddhalaisuuden lipun käytön Buddhan syntymän ja valistumisen kunniaksi vietettävänä vesak-juhlana. Diệm kielsi hallinnon olevan syyllinen ammuskeluun ja syytti tapauksesta Etelä-Vietnamin kansallista vapautusrintamaa, mikä johti buddhalaisten yleisen tyytymättömyyden kasvuun.


title: Huế Phật Đảnin ammuskelu

text: Tapaus synnytti buddhalaisten joukossa uskonnollista syrjintää vastustavan protestiliikkeen. Liike vastusti pääasiassa roomalaiskatolisen hallinnon harjoittamaa syrjintää. 1. marraskuuta 1963, kuuden kuukauden kiristyneiden välien jälkeen, Vietnamin tasavallan armeijan kenraalit tekivät vallankaappauksen, jossa Diệm sai surmansa.


title: Artillery

text: Artillery on tanskalainen tekninen thrash metal -yhtye. He osallistuivat genren aikaiseen kehitykseen, ja heidän erittäin energinen riffi-keskeinen ja usein nopeatempoinen musiikki on tyyliltään verrattavissa Voivodiin, Coroneriin, Megadethiin ja Sabbatiin samoilta ajoilta. Julkaistuaan kolme pitkäsoitto albumia ja keikkailtuaan laajasti vuosina 1980–1990, Artillery lakkautettiin 1991, mutta palasi uudestaan seitsemän vuotta myöhemmin, ja hajosi taas kerran vuonna 2000. Kuitenkin, se palasi taas vuonna 2007 ja on vielä nykyäänkin kasassa.


title: Sissipataljoona 2

text: Sissipataljoona 2 (SissiP 2) oli Jatkosodan erikoisyksikkö, joka koottiin kesäkuussa 1941 Kiuruvedellä. Sieltä pataljoona siirtyi 19. kesäkuuta 1941 alkaen junakuljetuksella Iisalmen ja Kontiomäen kautta Sotkamoon ja muutaman päivän odottelun jälkeen edelleen Hammaslahden asemalle, josta matkaa jatkettiin pyörillä etulinjaa kohti.


title: Sissipataljoona 2

text: Pataljoona ei kuulunut pysyvästi mihinkään divisioonaan tai prikaatiin, vaan se alistettiin näille kulloistenkin tarpeiden mukaan. Se osallistui taisteluihin ensin VII AK:n 7. D:n joukko-osastona Laatokan Karjalassa mm. Rytyssä, Tohmajoella ja Helylässä ja oli sitten Laatokan rannalla Vitelessä, Koirinojalla ja Salmissa I AK:n järjestämän meripuolustuksen varmistustehtävässä. 23. syyskuuta 1941 pataljoona siirtyi Uuksun asemalta junakuljetuksella Suojoelle, jonne saavuttiin seuraavana päivänä. Se osallistui sitten eri kokoonpanoille alistettuna taisteluihin mm. Kostamuksessa, Porajärvellä, Jänkäjärvellä, Soutjärvellä ja lopuksi Maaselän kannaksella ja Krivissä.


title: Sissipataljoona 2

text: Sissipataljoona 2 lakkautettiin helmikuussa 1942. Jatkosodan hyökkäysvaiheen tuolloin päätyttyä pataljoonan vanhimmat ikäluokat kotiutettiin ja muut siirrettiin eri yksiköihin (mm. Jääkäripataljoona 1:een) Päiväkäskyn 4/42 mukaisesti.


title: Futsal-Vitonen

text: Pelataan kolmessa lohkossa yksinkertaisina sarjoina. Lohkojen kaksi parasta nousevat suoraan Neloseen ja sijoille kolme sijoittuneet karsivat lisänousupaikoista. Lohkovoittajat pelaavat sarjan mitaleista cup-systeemillä. Ottelut pelataan yhdellä erotuomarilla ja toimitsijalla, joka kirjaa kumuloituvat virheet.


title: Futsal-Vitonen

text:
Peliaika 2*10min tehokasta (pääsääntöisesti 2 peliä/päivä).
Joukkueet pelaavat yksinkertaisen sarjan. Lohkon voittaja 5 div piirin mestari, sijoille 1-2 sijoittuneet nousevat Neloseen.


title: Lumilapio

text: Lumilapio on lumikolaa pienempi pääosin lumenluontiin tarkoitettu lapio. Nimestään huolimatta sitä voi käyttää muihinkin töihin. Lumilapiot ovat kookkaita vanerista, metallista (lähinnä alumiini) tai muovista tehtyjä lapioita. Muovisissa lumilapioissa voi olla metallinen vahviste.


title: Ford Fusion

text: Ford Fusion on Fordin vuosina 2002–2012 valmistama viidennen sukupolven Fiestaan perustuva pieni tila-automalli. Valmistaja markkinoi autoa termillä ”Urban Activity Vehicle” (suom. "urbaani monikäyttöauto"). Fusionin korvasi mallistossa Ford B-Max.


title: Ford Fusion

text: Vuoden 2003 Euro NCAP -kolaritestistä Fusion sai tulokseksi neljä tähteä viidestä.


title: Ford Fusion

text: Bensiinimoottorit olivat Fiestan 1,4- (80 hv) ja Focuksen 1,6-litrainen (100 hv). Dieselvaihtoehto oli Fiestan 1,4 TDCi (80 hv). Voimansiirtona kaikissa moottoreissa oli viisivaihteinen manuaalivaihteisto. 1,4-litraisen bensiinimoottorin yhteyteen sai halutessaan viisiportaisen "Durashift EST" -robottivaihteiston.


title: Ford Fusion

text:
Suomessa varustetasot olivat aluksi Trend ja Elegance. Trendissä oli vakiovarusteina muun muassa neljä turvatyynyä, ABS-jarrut hätäjarruassistentilla, automaattiset ajovalot, radio/CD-soitin ja sähköikkunat edessä.
Eleganceen kuului lisäksi kauko-ohjattu keskuslukitus, manuaali-ilmastointi, lämmitettävä tuulilasi, lämmitettävät sähköpeilit, sumuvalot, kartanlukuvalot ja sisävalon viive.


title: Ford Fusion

text: Vuonna 2006 Fusion koki kasvojenkohotuksen, jossa se sai muhkeammat puskurit, uudet etu- ja takavalot sekä leveämmät kylkilistat. Sisällä kojelauta vaihdettiin samanlaiseen kuin Fiestassa ja mittaristo uudistui täysin. Tarjolle tuli myös uusi väri- ja sisustusvalikoima. Dieselmoottori jätettiin pois mallistosta ja 1,6-litraisen yhteyteen tuli saataville neliportainen automaattivaihteisto.


title: Ford Fusion

text: Kasvojenkohotuksen yhteydessä Elegancen korvasi Ghia, ja Trendin yläpuolelle tuli uusi varustetaso Limited, jossa oli Trend-varusteiden lisäksi manuaali-ilmastointi, lämmitettävä tuulilasi, kauko-ohjattu keskuslukitus ja sähkötoiminen takaluukun avaus auton sisältä.


title: Ford Fusion

text: Ghiassa oli Limitedin lisäksi 15 tuuman kevytmetallivanteet, sumuvalot, kromattu etusäleikön kehys, lämmitettävät sähköpeilit, radio/CD-soittimen kauko-ohjaus ja nahkaverhoiltu ohjauspyörä sekä vaihteenvalitsimen nuppi.


title: Ford Fusion

text: Trend-varustetaso jätettiin pois mallistosta vuonna 2008, jolloin ainoiksi vaihtoehdoiksi jäivät Limited ja Ghia. Limited sai korinväriset ovenkahvat ja kylkilistat vuonna 2009.


title: Jari Mutikainen

text: Jari Mutikainen on suomalainen elokuvaaja. Hän on Suomen Elokuvaajien Yhdistyksen jäsen.


title: Nissan Murano

text: Nissan Murano on japanilaisen Nissanin mallivuodesta 2003 lähtien valmistama hyvin varusteltu katumaasturi. Nissanin mallistossa auto sijoittuu Pathfinderin alapuolelle ja on merkin kallein SUV-malli. Kooltaan autot ovat suurin piirtein samankokoisia. Auto tuli Yhdysvalloissa markkinoille vuonna 2003 ja Euroopassa vuonna 2004.


title: Nissan Murano

text: Malli on suunniteltu Kaliforniassa (Nissan Design America), ja se on kilpailijoihinsa nähden varsin rohkeasti muotoiltu. Myös sisusta ja kojelauta ovat urheilullisesti muotoiltuja. Mallissa käytetään samaa FF-L-pohjalevyä (Front-engine, Front-drive, Large), johon perustuvat myös Nissan Maxima ja Altima.


title: Nissan Altima

text: Nissan Altima on Nissanin Pohjois-Amerikan valmistama ylemmän keskiluokan automalli. Autoa on valmistettu vuodesta 1993, ja se on edennyt neljänteen sukupolveen. Nimi Altima on saanut alkunsa auton edeltäjän Nissan Laurelin varustetasosta.


title: Nissan Altima

text: Ensimmäisen sukupolven Altima perustui Nissan Bluebird SSS -malliin. Kaikissa ensimmäisen sukupolven Altimoissa käytettiin 150-hevosvoimasta KA24DE-moottoria. Varustetasoja oli neljä: XE, GXE, SE ja GLE.


title: Nissan Altima

text: Neljännen sukupolven Altima korvasi Nissan Primeran Pohjois-Amerikan markkinoilla.


title: Nissan Altima

text: Viidennen sukupolven Altima esiteltiin New Yorkin kansainvälisellä autonäyttelyllä vuonna 2012.


title: Nissan Altima

text: Kuudennen sukupolven Altima esiteltiin New Yorkin kansainvälisellä autonäyttelyllä vuonna 2018. Auton ensimmäinen mallivuosi on 2019.


title: Remifentaniili

text: Remifentaniili on erittäin nopea- ja lyhytvaikutteinen synteettinen opioidi, joka on fentanyylijohdos. Sitä käytetään suonensisäisesti, ja sen vaikutus alkaa 1–2 minuutissa. Se on tarkoitettu nopeaan kivunlievitykseen ja sedaatioon sekä yhdistelääkkeenä yleisanestesiassa. Se on teholtaan noin kaksinkertainen fentanyyliin ja 200-kertainen morfiiniin verrattuna.


title: Remifentaniili

text: Remifentaniilia käytettäessä muiden anesteettien, hypnoottien sekä bentsodiatsepiinien määrää voidaan vähentää. Sitä annostellaan infuusiossa aikuisille 0,1−0,5 (µg/kg)/min, lapsille annostelu on suurempaa, jopa 1,0 (µg/kg)/min. Sedaatiossa käyttökelpoinen annostelu on 0,025–0,1 (µg/kg)/min. Lääkkeen puoliintumisaika on vain minuutteja annostelun loppumisesta, koska se inaktivoituu veren ja kudosten epäspesifisten esteraasien välityksellä. Plasman koliiniesteraasit eivät metaboloi remifentaniilia. Sitä voidaan käyttää myös silloin, kun potilaalla on maksan tai munuaisten vajaatoimintaa. Syntyvällä metaboliitilla ei ole enää kliinistä merkitystä (sen teho on vain 1/200– 1/4000 remifentaniilin tehosta) ja se eliminoituu munuaisten kautta vajaassa 10 tunnissa.


title: Remifentaniili

text: Remifentaniilia voidaan antaa eri pituisissa anestesioissa hyvinkin suurina annoksina potilaan toipumisen siitä viivästymättä. On todettu, että vaikka remifentaniilia annetaan tiputuksessa kolmatta viikkoa ajoittain varsin pientäkin nopeutta (0.04 μg/kg/min), sen lopettaminen johtaa muutamassa minuutissa potilaan spontaaniin kivunilmaisuun. Muiden opiaattien tavoin remifentaniili voi aiheuttaa riippuvuutta. Sen yliannostuksen vahingolliset vaikutukset rajoittuvat välittömästi lääkkeen antamisen jälkeiseen aikaan. Vaste lääkkeen antamisen lopettamiselle on nopea, ja paluu lähtötilanteeseen tapahtuu kymmenessä minuutissa.